hotchpotch/miracl-hf-unified huggingface dataset:
పడాల చంద్రయ్య
పడాల చంద్రయ్య భారత స్వాతంత్ర్య సమరయోధుడు, తెలంగాణ సాయుధ రైతాంగ పోరాట నాయకుడు. 1942లో జరిగిన క్విట్ ఇండియా ఉద్యమంలో తెలంగాణ నుంచి పాల్గొన్న కొద్ది మందిలో ఈయన ఒకరు. 
అతను కరీంనగర్ జిల్లా  భీమదేవరపల్లి మండలం ముల్కనూరు గ్రామానికి చెందిన వాడు. 14 ఏళ్ల వయస్సులో బ్రిటిష్ పాలనకు వ్యతిరేకంగా జాతీయోద్యమంలో పాల్గొన్నాడు. చిన్న వయస్సులోనే జైలుకు వెళ్లాడు. ఆరు నెలలు జైలులో ఉండి వచ్చిన తర్వాత కూడా పోరుబాట వీడలేదు. నిజాం సర్కార్ కు వ్యతిరేకంగా ఉద్యమించాడు. ఆదిలాబాద్ జిల్లా  నాగపూర్ లోని చాందా క్యాంపులో చేరి  సాయుధ శిక్షణ తీసుకున్నాడు.  దళ కమాండర్ గా పనిచేసిన చంద్రయ్య అప్పట్లో మహారాష్ట్రలోని వీరూర్  పోలీస్ స్టేషన్, రైల్వేస్టేషన్లపై దాడి చేశాడు. ఈ ఘటనలో ముగ్గురు నిజాం పోలీసులు చనిపోగా, చంద్రయ్య కాలులోకి బుల్లెట్ దిగింది.
హన్మకొండలో ఎనిమిదోతరగతి చదువుతుండగా క్విట్ ఇండియా ఉద్యమానికి ఆకర్షితుడై హన్మకొండ చౌరస్తాలో సత్యాగ్రహం చేశాడు.అతను సోషలిస్టు పార్టీలో చేరి వ్యవసాయ కూలీలు, పాలేర్ల సంఘాలను ఏర్పాటు చేశాడు. రాత్రి బడులను నిర్వహించాడు. గ్రామ కమిటీలు వేసి పట్వారీలు, జమీందార్ల అరాచకాలను  ఎదిరించాడు. తిండిగింజల ఉద్యమాన్ని నడిపించాడు. ప్రభుత్వ గోదాములను లూఠీ చేసి పంటను నిరుపేదలకు పంపిణీ చేశాడు. దీంతో నిజాం ప్రభుత్వం చంద్రయ్యను అరెస్టు చేసి రెండు నెలలపాటు చంచల్ గూడ జైల్లో పెట్టింది. 
నిజాం పాలన నుంచి హైదరాబాద్ విముక్తి కావడంతో మళ్లీ చదువుపై దృష్టిపెట్టాడు. ఉద్యమాలతో మధ్యలో ఆపేసిన చదువును కొనసాగించాడు. 1952లో పోలీస్ సబ్ ఇన్‌స్పెక్టర్ గా ఎంపికయ్యాడు. ఆ తర్వాత దామెరలో ప్రభుత్వ ఉపాధ్యాయుడిగా ఉద్యోగం వచ్చింది. అయితే కేసుల వల్ల ఈ ఉద్యోగాలు దక్కలేదు. చివరకు వరంగల్ లోని వ్యవసాయశాఖ కార్యాలయంలో గుమస్తాగా చేరాడు. ములుకనూరు సహకార గ్రామీణ బ్యాంకు స్థాపనకు ప్రయత్నించాడు.  బ్యాంకు కార్యదర్శిగా పనిచేశాడు. ఉన్ని పారిశ్రామిక సహకార సంఘం, మల్టీ ఇండస్ట్రియల్ కన్జూమర్ కో ఆపరేటివ్ సొసైటీ, ఆల్ ఇండియా వూల్ వీవర్స్ కో ఆపరేటివ్ ఫెడరేషన్  స్థాపనలో కీలకపాత్ర పోషించాడు. స్వాతంత్ర్య సమరయోధుని కోటాలో అతనికి మంథని నియోజకవర్గంలో ప్రభుత్వం రెండు ఎకరాల భూమి ఇస్తే ఆ స్థలాన్ని నిరుపేదలకు పంచాలని ప్రభుత్వానికి లేఖ రాశాడు.
బతుకంతా దేశం కోసం పనిచేసిన చంద్రయ్య చనిపోయిన తర్వాత తన దేహం జనానికి ఉపయోగపడాలని భావించి తన భార్య వెంకటలక్ష్మిని కూడా అవయవదానానికి  ఒప్పించాడు. చనిపోయిన తర్వాత తమ పార్థివ దేహాలను వరంగల్ లోని కాకతీయ మెడికల్ కళాశాలకి అప్పగించాలని లేఖరాశాడు. 2009లో  చంద్రయ్య భార్య  చనిపోగా ఆమె మృతదేహాన్ని కేఎంసీ కి అప్పగించాడు. అతను 2018 జూలై 25న మరణించాడు.
క్విట్ ఇండియా ఉద్యమం జరిగి 75 ఏళ్లు పూర్తయిన సందర్భంగా తెలంగాణ ప్రభుత్వం చాలామంది స్వాతంత్ర్యసమరయోధులతో పాటు అతనిని సన్మానించాలని నిశ్చయించింది.
సుధాన్షు బిస్వాస్
సుధాన్షు బిశ్వాస్ పశ్చిమ బెంగాల్ కు చెందిన స్వాతంత్ర్య సమరయోధుడు. అతను తన జీవితం మొత్తం దేశం కోసం, పేదవారి కోసం త్యాగం చేసిన మహనీయుడు. 
అతను 1918 లో పశ్చిమబెంగాల్ లోని రామక్రిష్ణాపూర్ గ్రామంలో జన్మించాడు. బ్రిటీష్ వారి అణచివేతకు వ్యతిరేకంగా కలకత్తా లో స్వాతంత్ర్యం కోసం పొరాడి అనేక సార్లు జైలుకి వెళ్ళి వచ్చాడు. తెల్లని చొక్కా, తెల్లని ధోవతి, తల పాగా ధరించి అతి సామాన్యంగా ఉండే బిశ్వాస్ రామకృష్ణ పరమహంస కు భక్తుడు. పెళ్ళి కూడా చేసుకోకుండా తన జీవితం మొత్తం దేశం కోసం, పేదవారి కోసం త్యాగం చేసాడు.
భారతదేశానికి స్వాతంత్ర్యం వచ్చిన తరువాత సుందరబన్ ప్రాంతంలో ప్లాస్టిక్ వస్తువుల వ్యాపారాన్ని ప్రారంభించాడు. అయితే ఆ ప్రాంతంలో తీవ్ర పేదరికంలో కొట్టుమిట్టాడుతున్న పిల్లలను చూసి చలించిపోయిన బిశ్వాస్, వారి భాద్యతలను స్వీకరించాడు. పేద, అనాధ పిల్లల కోసం అనాధాశ్రమాలు స్థాపించాడు. వారి చదువుల కోసం ప్రత్యేకంగా పాఠశాలలను నిర్మించాడు. అయితే సమాజ సేవ, వ్యాపారం రెండు ఒకేసారి చేయడం కష్టంగా మారడంతో, ఇక వ్యాపారానికి శాశ్వతంగా వదిలేసి పూర్తిగా పేదల సంక్షేమం కోసం పని చేయడం మొదలు పెట్టాడు. ఇక సుందరబన్ లో ఏకంగా 17 అనాధాశ్రమాలను నిర్మించాడు. విరాళాలు సేకరిస్తూ పిల్లలకయ్యే తిండి ఖర్చు, చదువులు, బట్టలు సర్వం బిశ్వాస్ భరించేవాడు. వీరి కోసం ప్రత్యేకంగా పాఠశాలలను నిర్మించాడు.
తరువాత 1971 లో తన సొంత గ్రామమైన రామకృష్ణపూర్ లోని తనకు వారసత్వంగా వచ్చిన పొలంలో వృద్ధుల కోసం పెద్ద వృద్ధాశ్రమాన్ని నిర్మించాడు. వారికి భోజనం, పడక వసతులతో పాటు వారి వైద్య ఖర్చులను అతనే భరించేవాడు. వారికోసం ఏకంగా ఒక హాస్పటల్ ను కట్టించి, వృద్ధులతో పాటు పేదవారికి ఉచితంగా వైద్య సేవలు అందించేవాడు. పేదలకు సేవ చేయడం కోసం రామక్రిష్ణ సేవాసమితిని ఏర్పాటు చేశాడు. వీటి నిర్వహణ కోసం అతను బెంగాల్ రాష్ట్రమంతా తిరుగుతూ విరాళాలు సేకరిస్తూ ఈ సంస్థలను నడిపించడం గొప్ప విషయం.
భిశ్వాస్ చేస్తున్న గొప్ప సామాజిక సేవలను గుర్తించిన భారత ప్రభుత్వం 2018లో సమాజసేవ విభాగంలో పద్మశ్రీ అవార్డును ప్రకటించింది.
తెభాగా ఉద్యమం
తెభాగా ఉద్యమం భారతదేశ స్వాతంత్ర్య సంగ్రామ చరమాంకంలో జరిగిన ముఖ్యమైన కార్మిక ఉద్యమం. ఇది 1946-47 సంవత్సరాలలో అప్పటి ఉమ్మడి బెంగాల్ లో కిసాన్ సభ ఆధ్వర్యంలో జరిగిన ఉద్యమం.
ఆ కాలంలో కౌలుదార్లు భూస్వాములకు పంట కోతలో సగభాగం ఇవ్వాలనే నిబంధన ఉండేది. తెభాగా ఉద్యమం ద్వారా ఆ భాగాన్ని మూడో వంతుకి కుదించాలని ప్రధానంగా పోరు జరిగింది.
చాలా ప్రాంతాల్లో ఈ ఉద్యమం హింసాత్మకమైంది. భూస్వాములు పరారయ్యారు. ఆ విధంగా భూమి సింహభాగం కిసాన్ సభ చేతుల్లోకి వెళ్ళింది. 1946లో కౌలుదార్లు మూడో భాగం మాత్రమే పంటలో భూస్వాములకు ఇస్తామని, బట్వాడా జరిగే వరకు ధాన్యం కౌలుదార్ల అధీనంలో గోదాముల్లో ఉండాలని ఉద్యమించారు. ప్రభుత్వానికి బెంగాల్ లాండ్ రెవెన్యూ కమిషన్ ఇచ్చిన నివేదికలో కౌలుదార్లు అడిగిన డిమాండ్లకు దగ్గరగా సూచనలు ఉండటంతో కౌలుదార్లు మరింత ఉత్సాహంగా ఉద్యమంలో పాల్గొన్నారు. ఉద్యమం మెల్లిగా జోతేదార్లకు, బార్గదార్లకు మధ్య వైరాలకు దారి తీసింది.
ఉద్యమానికి జవాబుగా ముస్లిం లీగ్ ప్రభుత్వం బెంగాల్ ప్రాంతంలో బార్గదారీ చట్టాన్ని అమలులోకి తెచ్చింది. ఆ చట్టం ప్రకారం కౌలుదార్లు మూడో వంతు భాగం భూస్వాములకు చెలించాలి. కానీ ఈ చట్టం పూర్తి మలుకు నోచుకోలేదు. బెంగాల్ లాండ్ రెవెన్యూ కమిషన్ (ఫ్లడ్ కమిషన్) కూడా కౌలుదార్ల పక్షంలోనే తమ సూచనలను ఇచ్చింది.
తిరుప్పూర్ కుమరన్
తిరుప్పూర్ కుమరన్ భారతదేశ స్వాతంత్ర్య సమర యోధుడు.
కుమరన్ 1904, అక్టోబర్ 4న బ్రిటిష్ ఇండియాలోని మద్రాస్ ప్రెసిడెన్సీలో ఉన్న చెన్నిమలైలో జన్మించాడు.
దేశబంధు యూత్ అసోసియేషన్ స్థాపించి, బ్రిటిష్ వారిపై నిరసనలు చేశాడు. తన మరణ సమయంలో బ్రిటీష్ ప్రభుత్వం నిషేదించిన భారత జాతీయవాదుల జెండాను పట్టుకొని ఉండడంవల్ల ఈయన్ను కోడి కథా కుమరన్ (జెండాను కాపాడిన కుమరన్) అని పిలుస్తారు.1932, జనవరి 11న తిరుప్పూర్ లోని నోయ్యాల్ నది ఒడ్డున బ్రిటీష్ ప్రభుత్వానికి వ్యతిరేకంగా జరిగిన నిరసన ప్రదర్శనలో పాల్గొన్న తిరుప్పూర్ కుమరన్ పై పోలీసులు దాడి చేయంతో తీవ్రంగా గాయపడి మరణించాడు.
రాచర్ల సామ్రాజ్యం
రాచర్ల సామ్రాజ్యం తూర్పు గోదావరి జిల్లాకు చెందిన స్వాతంత్ర్యసమరయోధురాలు. ఈమె ప్రముఖ సామాజిక కార్యకర్త గోరా సోదరి. 1946 నుంచి సుమారు 34 ఏళ్ళపాటు తూర్పు గోదావరి జిల్లా, సీతానగరంలో గల కస్తూర్బా గాంధీ స్మారక ట్రస్టు ప్రాంతీయ కార్యాలయంలో వివిధ స్థాయిల్లో పని చేసింది. 1972 లో కేంద్ర ప్రభుత్వం నుంచి తామ్ర పత్ర పురస్కారం అందుకున్నది. 2017 ఫిబ్రబరి 6 న విశాఖపట్నంలో అనారోగ్యంతో కన్ను మూసింది.
ఆమె దేశభక్తుడు గోపరాజు వెంకటసుబ్బారావు, రాజ్యలక్ష్మి దంపతులకు 1919 ఏప్రిల్‌ 26న రాజమండ్రిలో జన్మించింది. హిందీలో రాష్ట్ర భాష, విశారద చదివింది. కాకినాడ సమీపంలోని రామారావుపేటకు చెందిన రాచర్ల రామచంద్రరావుతో వివాహమైంది. వారికి ఒక కుమారుడు. కుమారుడు పుట్టిన మూడేళ్లకు(1937) భర్త మృతిచెందాడు. కుమారుడికి ఐదేళ్ల వయసు వచ్చాక కన్నవారింటిలో ఉంచి ఆమె స్వాతంత్య్ర ఉద్యమంలో పాల్గొన్నది. 1944లో ఆమెను విజయవాడలో అరెస్టు చేసి రాయవెల్లూరు జైలుకు పంపారు. జైలు నుంచి బయటకు వచ్చాక గాంధీ ఆశ్రమం వార్దా సేవాగ్రామ్‌లో శిక్షణ పొందింది. తూర్పు గోదావరి జిల్లా సీతానగరంలో గౌతమి సత్యాగ్రహ ఆశ్రమంలో 1980 వరకు పనిచేసింది. 1972లో కేంద్రం నుంచి తామ్రపత్రం అందుకున్నాది. సామ్రాజ్యం చివరి వరకు బాపూజీ ఆశయాలను అనుసరించింది. 
ఆమె గోరా చివరి సోదరి. ఆమె 2017 ఫిబ్రవరి 6న తన 98వ యేట ఆయాసంతో బాధపడుతూ తుదిశ్వాస విడిచింది.
తోట నరసయ్య నాయుడు
తోట నరసయ్య నాయుడు మచిలీపట్నం, పాగోలు తాలూకాకు చెందిన భారత స్వాతంత్ర్య సమరయోధుడు. ఇతడు చల్లపల్లి జమీందారు ఆస్థానంలో మల్లయోధుడిగా పనిచేశాడు.
1930, మే 6వ తేదీన దండి యాత్రను నాయకత్వం వహిస్తున్న మహాత్మాగాంధీని అరెస్టు చేయడంతో దేశమంతా అల్లర్లు చెలరేగాయి. మచిలీపట్నంలో కూడా తోట నరసయ్యనాయుడు ఇతర నాయకులతో కలిసి నిరసన కార్యక్రమాన్ని చేపట్టాడు.
తోట నరసయ్య నాయుడు మరో ఇద్దరితో కలిసి మచిలీపట్నంలోని కోనేరు సెంటర్లో ఉన్న పొడవైన స్తంభంపై జాతీయ పతాకాన్ని ఎగురవేయడానికి ప్రయత్నించాడు. ఈ చర్యను నిరోధించడానికి పోలీసులు వారిపై లాఠీ దెబ్బల వర్షం కురిపించారు. అయినా నినాదాలు చేస్తూ ఆ స్తంభం ఎక్కడానికి ప్రయత్నించారు. ఎట్టకేలకు తోట నరసయ్యనాయుడు స్తంభం ఎక్కి జెండాను ఎగుర వేయగలిగాడు. సుమారు 45 నిమిషాలు పోలీసులపై లాఠీ దెబ్బలు తిన్న తర్వాత ఇతడు స్తంభం పై నుండి కుప్పకూలి క్రింద పడి తీవ్రంగా గాయపడ్డాడు.
మిథుబెన్ పేటీట్
మిథుబెన్ పేటీట్ (ఏప్రిల్ 11, 1892 - జూన్ 16, 1973) భారతదేశ స్వాతంత్ర్య సమరయోధురాలు. గాంధీజీ సాగించిన ఉప్పు సత్యాగ్రహం ఉద్యమంలో కీలకపాత్ర పోషించింది.
మిథుబెన్ 1892, ఏప్రిల్ 11న బొంబాయిలోని ఒక ధనిక పార్సీ కుటుంబంలో జన్మించింది. ఈవిడ తండ్రి డిన్షా మానేక్జీ పేటీట్ బొంబాయిలో ఒక ప్రముఖ పారిశ్రామికవేత్త.
రాష్ట్రీయ స్త్రీ సభ కార్యదర్శి మరియు గాంధీజీ అనుచరురాలైన తన మేనత్త ప్రభావంతో మిథుబెన్ పేటీట్ స్వాతంత్ర్యోద్యమంలో పాల్గొన్నది. ఉప్పు సత్యాగ్రహ ఉద్యమంలో భాగంగా కస్తూరిబా గాంధీ సబర్మతిలో, సరోజినీ నాయుడు దండి (గ్రామం)లో 1930, ఏప్రిల్ 6న మొదటిసారిగా ఉప్పు తీసినప్పుడు మరియు మహాత్మా గాంధీ 1930, ఏప్రిల్ 9న భీమ్రాడ్ వద్ద ఉప్పు తీసినప్పుడు వారి వెనుకాల ఉండి ఉద్యమంలో ప్రధాన పాత్ర పోషించింది.
1928లో సర్దార్ పటేల్ యొక్క మార్గదర్శకత్వంలో బర్డిలీ సత్యాగ్రహంలో పాల్గొని బ్రిటీష్ రాజ్ కు వ్యతిరేకంగా ప్రచారం చేసింది. మహాత్మా గాంధీతో కలిసి మద్యపాన వ్యతిరేక ఉద్యమంలో కీలక పాత్ర పోషిస్తూ గుజరాత్ లోని అనేక ప్రాంతాల్లోని ప్రజలకు మద్యం వల్ల వచ్చే సమస్యలను వివరించి అనేకమందిని చైతన్యవంతం చేసింది.
గుజరాత్ రాష్ట్రంలోని మరోలిలో కస్తూర్బా వానత్ శాల పేరుతో ఒక ఆశ్రమాన్ని స్థాపించి, ఆదివాసుల పిల్లలకు వివిధ చేతి వృత్తులపై శిక్షణ ఇప్పించింది. అంతేకాకుండా మానసిక రోగులకు చికిత్స కోసం అదే పేరుతో ఒక ఆసుపత్రిని కూడా స్థాపించింది.ఈవిడ 1973, జూన్ 16న మరణించింది.
జోడీ నం.1
జోడీ నం.1 2003, మార్చి 7న విడుదలైన తెలుగు చలన చిత్రం. ప్రతాని రామకృష్ణ గౌడ్ దర్శకత్వం వహించిన ఈ చిత్రంలో ఉదయ్ కిరణ్, వేన్య, శ్రీజ, కౌషల్, గౌతంరాజు,శివారెడ్డి, ప్రతాని రామకృష్ణ గౌడ్, గుండు హనుమంత రావు, రజిత ముఖ్యపాత్రలలో నటించగా, వందేమాతరం శ్రీనివాస్ సంగీతం అందించారు. ఇందులో ఉదయ్ కిరణ్ తొలిసారి నటించడంతోపాటూ, ఆడవేషంలో కూడా కనిపిస్తాడు.
అనన్య బిర్లా
అనన్య బిర్లా (జననం: 17 జూలై 1994) ఒక భారతీయ గాయని, గేయ రచయిత, వ్యాపారవేత్త. ఆమె భారతీయ పారిశ్రామికవేత్త కుమార్ మంగళం బిర్లా కుమార్తె, ఆదిత్య బిర్లా గ్రూప్ చైర్మన్, భారతదేశంలో అతిపెద్ద సమ్మేళన సంస్థలలో ఒకరు. 2016 లో, బిర్లా యూనివర్సల్ మ్యూజిక్ ఇండియాతో సంతకం చేసి తన ప్రారంభ సింగిల్ ""లివిన్ ది లైఫ్"" అను ఆల్బమ్ ను విడుదల చేసారు. ఆమె తొలి పాటతో చార్టుల్లో ప్రధమ స్థానాన్ని పొందిన తర్వాత, ఆమె తన రెండవ సింగిల్ ""మీంట్ టు బి""ను విడుదల చేసారు, ఇది డిసెంబర్ 2017 లో భారతీయ సంగీత పరిశ్రమ (IMI) చే ప్లాటినం సర్టిఫికేట్ పొందింది. ఆంగ్ల భాషలో ప్లాటినం పొందిన మొట్టమొదటి భారతీయ స్త్రీ.
అనన్య బిర్లా, స్త్రీల కోసం స్వతంత్ర "మైక్రో ఫిన్" అనే ఒక సూక్ష్మ ఋణ సంస్థను స్థాపించారు.
అనన్య బిర్లా, ప్రముఖ భారతీయ వ్యాపారవేత్త అయిన కుమార్ మంగళం బిర్లా మరియు నీరజ బిర్లాల యొక్క పెద్ద కుమార్తె. ఈమె బిర్లా కుటుంబం యొక్క ఆరవ తరం వారసురాలు. అనన్య బాల్యం నుంచే సంగీతం పట్ల మక్కువ కలిగిన వ్యక్తి. తను 11 సంవత్సరాలు ప్రాయం లోనే సంతూర్ నేర్చుకున్నారు. అనన్య బిర్లా, ఆక్స్ఫర్డ్ విశ్వవిద్యాలయం నుండి ఆర్ధిక శాస్త్రము మరియు నిర్వహణ శాస్త్రం నుండి పట్టభాద్రులైనారు.
వాల్మికులు
మహర్షి వాల్మికి "బోయ"అనే ఆటవిక తెగ కు చెందిన వారు.వేటాడటము వీరి జీవనాధారము.అడవులలో,కొండలు,గుట్టలు కలిగిన ప్రాంతాలలో బోయలు.నివసించే వారు.క్రి.పూ.నుండి బోయలు అడవి ప్రాంతాలలో ఉన్నారు.ఆనాటి స్థితి,గతిలను అనుసరించి బోయలు పశువుల చర్మము,ఆకులు వంటి వాటిని తమ శరీరము నకు చుట్టుకుని తిరుగాడే వారు.కుందేలు,జింక,దుప్పి,అడవి పంది వంటి జీవాలను వేటాడి,పట్టుకుని ఆహారముగా తీసుకునేడి వారు.
జానపద జాతర
జానపద జాతర తెలంగాణ రాష్ట్ర భాషా సాంస్కృతిక శాఖ ఆధ్వర్యంలో తెలంగాణ ప్రభుత్వం ప్రతీ సంవత్సరం నిర్వహించే జానపద ఉత్సవం. ఈ ఉత్సవంలో ఆగస్టు 22న ప్రపంచ జానపద దినోత్సవం సందర్భంగా శాఖ ఆధ్వర్యంలో ఆగస్టు 22 నుంచి ఆగస్టు 31 వరకు పది రోజులపాటు రాష్ట్రవ్యాప్తంగా 31 జిల్లాల్లో స్థానిక జానపద కళాకారులచే జానపద కళారూపాల ప్రదర్శనలు ఇవ్వబడుతాయి.
జన జీవనంలో, జాతి సాంస్కృతిక వారసత్వంలో అత్యంత కీలకమైన అభివ్యక్త రూపాలు జానపద కళారూపాలు. తెలంగాణ జానపద కళలకు తరగని ఖజానా అన్న ఈ విషయాన్ని పురస్కరించుకొని 2015 నుండి తెలంగాణ రాష్ట్రంలో ప్రపంచ జానపద ఉత్సవాలను నిర్వహిస్తున్నారు. ఈ ఉత్సవాలకు జానపద జాతర అని పేరు పెట్టారు.
2016, ఆగష్టు 22న నిజామాబాద్‌ లో జానపద జాతర వేడుకలు ప్రారంభమయ్యాయి. జిల్లాలోని 25 కళారూపాలకు చెందిన సుమారు 300మంది కళాకారులు జానపదం, చిందు యక్షగానం, బోనాలు, బతుకమ్మ, కోలాటం, బుర్రకథ, ఒగ్గుడోలు తదితర కళారూపాలతో ర్యాలీని నిర్వహించారు. రాజీవ్‌గాంధీ ఆడిటోరియంలో జరిగిన ప్రారంభ కార్యక్రమం జరిగింది.
2017లో తొలిసారిగా నూతనంగా ఏర్పడిన 21 జిల్లాలతో కలిపి మొత్తం 31 జిల్లాల్లో జానపద జాతర నిర్వహించబడింది. నిజామాబాద్‌, జోగుళాంబ జిల్లాల్లో 2017, ఆగష్టు 22న ప్రారంభమై ఈ జాతర రాష్ట్రంలోని 31 జిల్లాలలో నిర్వహించబడి ఆగష్టు 31న హైదరాబాదులోని రవీంద్రభారతిలో ముగిసింది. ప్రభుత్వ సలహాదారులు డా. కె.వి. రమణాచారి, తెలంగాణ సాహిత్య అకాడమీ అధ్యక్షులు డా. నందిని సిధారెడ్డి, గ్రంథాలయ పరిషత్‌ ఛైర్మన్‌ అయాచితం శ్రీధర్‌, సాంస్కృతిక శాఖ సంచాలకులు మామిడి హరికృష్ణ, జానపద కళాకారుల సంఘం అధ్యక్షుడు శ్రీనివాస్‌ గౌడ్‌, వడ్డేపల్లి శ్రీనివాస్‌ ఈ ముగింపు వేడుకలో రంగారెడ్డి, మేడ్చల్‌, వికారాబాద్‌, హైదరాబాదు జిల్లాల నుంచి దాదాపుగా 800 మంది కళాకారులు పాల్గొని కళాప్రదర్శనలు చేశారు.
సంపంగి నూనె
సంపంగి నూనె ఒక ఆవశ్యక నూనె (సుగంధ తైలం). సంపంగి నూనెను ఎక్కువ సుపరిమళం కల్గివున్నందున, ఈ తైలాన్ని సుగంధనూనెగా/సుగంధ ద్రవ్యం/పెర్ఫ్యూమ్ గా ఉపయోగిస్తారు.అంతే కాకుండా సంపంగి తైలాన్ని దేశీయ,ఆయుర్వేద వైద్యంలో కూడా ఉపయోగిస్తారు. సాధారణంగా సంపంగి పూలనుండి సంపంగి తైలాన్ని ఆవిరి స్వేదనక్రియ/స్టీము డిస్టిలేసను ప్రక్రియ ద్వారా సంగ్రహిస్తారు.సంపెంగ ఆకుల నుండి కూడా తైలాన్ని తీస్తారు. సంపంగి చెట్టు ఉప ఉష్ణమండల ప్రాంతాలలో విరివిగా పెరుగును.సంపంగి మూలస్తావరం దక్షిణ,తూర్పు ఆసియా.భారత దేశంలో మరియు ఉష్ణ ఆసియా లో సంపంగిని పవిత్రమైనదిగా భావిస్తారు.భారతదేశంలో సంపంగి పూలను దైవారాధనకు మరియు మహిళలు సిగలో అలంకరణగా ధరించుటకు ఉపయోగిస్తారు.సంపంగిని సంస్కృతంలో చంపీక అంటారు సింహళ భాషలో సపు అంటారు.
సంపంగి మాగ్నో లియేసియే కుటుంబానికి చెందిన చెట్టు. సంపంగిలో పలురకాలు వున్నవి.ముఖ్యంగా బంగారపు పసుపు పూలుకల్గిన మరియు తెల్లని పూలను పూచే రకాలు.సంపంగి చెట్టు వృక్షశాస్త్ర పేరు మైకెలియా అల్బా,మైకెలియా చంపక. సంపంగిచెట్టు సతతహరితం.చెట్టు 65 అడుగుల ఎత్తు వరకు పెరుగును.విస్తారమైన పక్కకొమ్మలను కల్గివుండును. పొడవైన నునుపు ఉపరితలం కల్గిన పత్రాలు వుండును.పూలు సువాసన భరితంగా చిన్నవిగా వుండును.సంపంగి పూలు రాత్రి సమయంలో ఎక్కువ సువాసన వెదజల్లడం వలన పూలను రాత్రి సమయంలో స్ర్తీలు సిగలో ధరిస్తారు.
తియ్యని సుపరిమళాన్ని కల్గి వుండును. నూనె ఎరుపు బ్రౌన్ రంగులో పారదర్శకంగా వుండును. నూనెలో ఆల్కహాల్ ,అల్డిహైడులు వుండును. తైలంలో 62% లినలూల్ వుండును.సంపంగి నూనెలోని కొన్ని ముఖ్యమైన రసాయనాలు బీటా ఏలేమేన్,బీటా-కారియూ పిల్లేన్,మిథైల్ యూజనోల్. పసుపు పూల నూనె ఎక్కువగా ఐసో యూజెనోల్,బెంజోయిక్ ఆమ్లం,బెంజైల్ఆల్కహాల్,బెంజాల్దిహైడ్,సినేఓల్,మరియు p –క్రెసోల్ మిథైల్ ఈథరులను కలిగి వుండును.
పసుపు పూల నూనెను వాక్యూమ్(పీడన రహిత స్థితి)లోడీస్టిల్ చేసినపాలిమేరైసెస్ చెందును.
మళ్ళీ మళ్ళీ చూడాలి
మళ్ళీ మళ్ళీ చూడాలి 2002, మార్చి 28న విడుదలైన తెలుగు చలన చిత్రం. పవన్స్ శ్రీధర్ దర్శకత్వం వహించిన ఈ చిత్రంలో తొట్టెంపూడి వేణు, జనని, వైజాగ్ ప్రసాద్, ఆలీ, బ్రహ్మానందం తదితరులు ముఖ్యపాత్రలలో నటించగా, యువన్ శంకర్ రాజా సంగీతం అందించారు.ఈ సినిమాకు యువన్ శంకర్ రాజా సంగీతం అందించగా, భువనచంద్ర, చంద్రబోస్ & కులశేఖర్ పాటలు రాశారు. 2002, ఫిబ్రవరి 28న హైదరాబాదులోని గ్రీన్ పార్క్ హోటల్ లో పాటల ఆవిష్కరణ జరిగింది.
మిరాకిల్ ఇన్ సెల్ నంబర్ 7
మిరాకిల్ ఇన్ సెల్ నంబర్ 7 లీ హ్వాన్-క్యుంగ్ దర్శకత్వంలో 2013లో విడుదలైన దక్షిణ కొరియా హాస్యచిత్రం. ర్యు సేంగ్-రయాంగ్, కల్ సో-గెలి, పార్క్ షిన్-హై నటించిన ఈ చిత్రం హృదయాన్ని కదిలించే కామెడీతో కూడిన కుటుంబ నేపథ్య కథాశంతో రూపొందించబడింది.
మానసిక వికలాంగుడైన ఒక వ్యక్తి చేయని నేరానికి జైల్లో వేయబడుతాడు. అతనికి జైల్లో కొందరు నేరస్థులు పరిచయం అవుతారు. వారంతా కలిసి ఆ వ్యక్తికి సహాయంచేయడంకోసం ఆ వ్యక్తి యొక్క 7 ఏళ్ల కూతురు యు-సీంగ్ ను జైలుకు తీసుకొచ్చి ఎవరికి కనపడకుండా సెల్ నంబర్ 7లో దాచిపెట్టి, రక్షిస్తుంటారు.
బ్యూటీ ఇన్సైడ్
బ్యూటీ ఇన్సైడ్ 2015లో విడుదలైన దక్షిణ కొరియా చిత్రం. 2012లో వచ్చిన అమెరికన్ చిత్రం ది బ్యూటీ ఇన్సైడ్ ఆధారంగా తెరకెక్కిన ఈ చిత్రానికి బేక్ జోంగ్-యుల్ దర్శకత్వం వహించాడు.
ఫర్నిచర్ డిజైనరైన వూ-జిన్ వయస్సు, లింగం మరియు జాతీయతతో సంబంధం లేకుండా ప్రతిరోజు వేరే శరీరంతో నిద్ర లేస్తుంటాడు. అతని లోపల అదే వ్యక్తి ఉన్నాకానీ బయటికి మాత్రం కొత్తగా కనిపిస్తుంటాడు. ప్రతి ఉదయం అద్దంలో వేరొక ముఖం చూడటం అతనికి చాలా కష్టంగా ఉంటుంది. ఈ విషయం తెలుసుకున్న అతని ప్రియురాలు యి-సూ, అతన్ని ప్రేమిస్తూనేవుంటుంది. వూ-జిన్ మళ్ళీ ఏలా మారాడన్నది చిత్ర కథాంశం.
నిర్మల్
నిర్మల్, తెలంగాణ రాష్ట్రం, నిర్మల్ జిల్లా,నిర్మల్ మండలానికి చెందిన పట్టణం.
ఇది సముద్ర మట్టానికి 348 మీ ఎత్తులో ఉంది ఎత్తులో ఉంది.నిర్మల్ జిల్లా పరిపాలనా కేంద్రం, మండల హెడ్ క్వార్టర్స్ నిర్మల్ పట్టణం.
తూర్పు వైపు లక్ష్మణచందా, పశ్చిమాన సారంగపూర్,
నిర్మల్ సిటీ, భైంసా సిటీ, కోరుట్ల సిటీ, నిజామాబాద్ సిటీ.
పట్టు (సిల్క్)
పట్టు లేదా సిల్క్ అనేది పట్టు పురుగు తయారు చేసుకున్న కోకోన్ అనే పట్టుగూడు నుంచి తయారయ్యే ఒక సహజ పోగు. సిల్క్‌ను తరచుగా వస్త్రం తయారు చేయడానికి ఉపయోగిస్తారు. ఈ వస్త్రంను బట్టలు, రగ్గులు, మెత్తలు తయారు చేసుకొనుటకు ఉపయోగిస్తారు ఇంకా ఈ వస్త్రంపై వ్రాయడానికి లేదా చిత్రాలు గీయడానికి ఉపయోగిస్తారు. పట్టుదారాలు చాలా బలంగా ఉంటాయి. గతంలో, పారాచ్యుట్స్ తయారు చేయడానికి పట్టు ఉపయోగించబడింది. చరిత్ర ప్రకారం, సిల్క్‌ను మొదట చైనాలో ఉపయోగించారు, అక్కడ నుండి అన్ని దేశాలకు దాని వాడకం వ్యాప్తి చెందింది. పట్టు ఉత్పత్తి కొరకు పట్టు పురుగులు పెంచు విధానాన్ని పట్టుపరిశ్రమ (సెరికల్చర్) అంటారు. చాలా సాలెపురుగులు సహజ పోగులను (నాచ్యులర్ ఫైబర్) తయారు చేస్తాయి దానిని కూడా సిల్క్ అని అంటారు.
రుక్నుద్దిన్
రుక్నుద్దిన్ తెలుగు కవి, రచయిత, ఉద్యమకారుడు మరియు పరిశోధకుడు. అతను 1969 ప్రత్యేక తెలంగాణ ఉద్యమానికి తెలుగు సాహిత్యంలో చిరస్థాయిని, శాశ్వతత్వాన్ని కల్పిస్తూ "విప్లవ ఢంకా" మోగించిన వ్యక్తి. ఉద్యమంలో ప్రత్యక్షంగా పాల్గొన్నందుకు జైలు శిక్ష అనుభవించాడు. కవిగా అక్షరాలను సంధించడమే గాకుండా, మహబూబ్‌నగర్‌ జిల్లా అంతటా తిరిగి తన మాటాలతో ప్రజల్ని చైతన్యవంతుల్ని చేసాడు.
అతను 1947లో కల్వకుర్తి తాలూకా రాచూరులో చాంద్‌బీ, జహంగీర్‌ దంపతులకు జన్మించాడు. రుక్నుద్దిన్‌ విద్యార్థి దశలో అత్యంత పేదరికం అనుభవించాడు. ఆకలి, కసి, తెలంగాణపై సీమాంధ్రుల ఆధిపత్యం ఆయన్ని పోరాట కవిగా తర్చిదిద్దింది. విద్యార్థిగా ఉన్నప్పుడే గుళ్ళు, చెరువు గట్లమీద శాసనాలను సేకరించి పరిశోధన చేసేవాడు. అలాగే 1984లో తెలుగులో జానపద సాహిత్యంలో అలంకార విధానంపై పరిశోధన చేసాడు. తండ్రి, అన్న కమ్మరి పనిచేసి రుక్నుద్దిన్‌ని చదివించారు. దానికి తగ్గట్టుగానే చదువులో పాలెం కళాశాల నుంచి ఉస్మానియా విశ్వవిద్యాలయంలో మొదటి స్థానాల్లో నిలిచాడు. మొదట తెలుగు పండితుడిగా టీచర్‌ ఉద్యోగంలో చేరిన రుక్నుద్దిన్‌ పోల్కంపల్లి, మాసపేట తదితర గ్రామాల్లో పనిచేశాడు. అనంతరం 1976లో జూనియర్‌ లెక్చరర్‌గా ఎంపికై జడ్చర్ల, మఖ్తల్‌, కల్వకుర్తి, భువనగిరి తదితర ప్రాంతాల్లో పనిచేశాడు. సంస్కృతంలో కూడా ఎం. ఎ చేసిన రుక్నుద్దిన్‌ 1989లో ఉస్మానియా విశ్వవిద్యాలయం తెలుగు శాఖలో అసిస్టెంట్‌ రీడర్‌గా జాయినై ఎందరో విద్యార్థులకు మార్గదర్శకంగా నిలిచాడు. తాను జూనియర్‌ కాలేజీలో ఉన్నప్పటి నుంచి కూడా విద్యార్థులకు తలలో నాలుకలా ఉండడమే గాకుండా వారికి అన్నివిధాల సహాయ సహకారాలందించే వారు. 
అతనికి అచ్చంపేట, కల్వకుర్తి, నాగర్‌కర్నూలు, మహబూబ్‌నగర్‌లు ఆయన కార్యక్షేత్రాలుగా ఉండేవి. పాలెం ఓరియంటల్‌ కళాశాలలో బిఓఎల్‌ చదువుతూ గురువు శ్రీరంగాచార్య ప్రోత్సాహంతో ఉద్యమ కవిత్వాన్ని, కరపత్రాల్ని రాసాడు. మిత్రుడు, క్లాస్‌మేట్‌, రూమ్‌మేట్‌ కూడా అయిన జి.యాదగిరితో కలిసి కవిత్వాన్ని పుస్తకంగా తీసుకొచ్చిండు. ప్రత్యేక తెలంగాణ ఉద్యమం ఊపుమీద ఉన్న దశలోనే అప్పుచేసి ‘విప్లవ ఢంకా' పేరుతో కవిత్వాన్ని పుస్తకంగా తీసుకొచాడు.
రుక్నుద్దిన్‌కు ఇద్దరు కుమారులు, ఒక్క కూతురు. కొడుకు మతాంతర వివాహాన్ని కూడా ఆయన ఆహ్వానించాడు. రుక్నుద్దిన్ గుజరాత్‌లో డాక్టర్‌గా పనిచేస్తున్న తన కుమారుడు గాలిబ్‌ వద్ద 2013 మే 27న కన్నుమూశాడు.
ఓడ్ టూ మై ఫాదర్
ఓడ్ టూ మై ఫాదర్ యూన్ జి-క్యూన్ దర్శకత్వంలో 2014లో విడుదలైన దక్షిణ కొరియా చిత్రం. హాంగ్ జంగ్-మిన్ మరియు యుజున్ కిమ్ నటించిన ఈ చిత్రంలో 1950ల నుండి ఆధునిక కొరియా చరిత్రను మరియు సాధారణ మనిషి యొక్క జీవితాన్ని చూపించబడింది. ఇది 14.2 మిలియన్ టిక్కెట్లు విక్రయించబడి, కొరియన్ సినిమా చరిత్రలో అత్యధిక వసూళ్లు నమోదు చేసిన మూడవ చిత్రంగా నిలిచింది.
జి.సతీష్ రెడ్డి
డాక్టర్ జి. సతీశ్‌రెడ్డి భారత ప్రభుత్వం డీ.ఆర్.డీ.ఓ. (భారత రక్షణ పరిశోధన అభివృద్ధి సంస్థ) చైర్మన్‌. మరియు భారత రక్షణమంత్రి సాంకేతిక సలహాదారు.
ఆంధ్రప్రదేశ్ లోని నెల్లూరు జిల్లా ఆత్మకూరు మండలం మహిమలూరు గ్రామం స్వస్థలం..
రక్షణ పరిశోధన, అభివృద్ధి సంస్థ (డీఆర్డీవో) చైర్మన్‌ శాస్త్రవేత్త జీ సతీశ్‌రెడ్డి నియమితులయ్యారు. ప్రస్తుతం సతీశ్‌రెడ్డి రక్షణ మంత్రికి శాస్త్ర సాంకేతిక సలహాదారుగా ఉన్నారు. ఆయన రెండేండ్ల పాటు డీఆర్డీవో చైర్మన్‌గా కొనసాగుతారు. అంతకు ముందు ఆయన హైదరాబాద్‌లోని రీసెర్చ్ సెంటర్ ఇమారత్ (ఆర్‌సీఐ) డైరెక్టర్‌గా పనిచేశారు. ఆయన రక్షణ పరిశోధన,అభివృద్ధి విభాగం (డీఆర్డీ) కార్యదర్శిగా కూడా ఉంటారు. ఎస్ క్రిస్టఫర్ పదవీ విరమణ చేసిన అనంతరం డీఆర్డీవో చైర్మన్ పదవిలో సతీశ్‌రెడ్డి నియమితులయ్యారు. ఆంధ్రప్రదేశ్ లోని నెల్లూరు జిల్లా ఆత్మకూరు మండలం మహిమలూరు గ్రామం వాసి సతీశ్‌రెడ్డి హైదరాబాద్‌లోని జేఎన్‌టీయూలో ఎలక్ట్రానిక్స్, కమ్యూనికేషన్ ఇంజినీరింగ్‌లో పట్టభద్రులయ్యారు. ఆయన 1985లో డీఆర్‌డీఓలో చేరారు. అంతరిక్ష పరిజ్ఞానంలో నిష్ణాతుడైన సతీశ్‌రెడ్డి క్షిపణి వ్యవస్థలపై పరిశోధన, అభివృద్ధిలో కీలక పాత్ర పోషించారు. అంతరిక్ష పరిజ్ఞానం, పరిశ్రమల అభివృద్ధికి చేయూతనందించారు.
నిశ్చల సెన్సర్లు, నావిగేషన్ పథకాలు, అల్గారిథం వ్యవస్థలు, అమరిక పద్ధతులు, సెన్సర్ మోడళ్లను రూపొందించి, అభివృద్ధి చేసిన బృందాలకు సతీశ్‌రెడ్డి నేతృత్వం వహించారు. ఉపగ్రహ నావిగేషన్ రిసీవర్లు, హైబ్రిడ్ నావిగేషన్ వ్యవస్థల అభివృద్ధిలో కూడా పాలుపంచుకున్నారు. ఆయన నాయకత్వంలోనే అధునాతన పరికరాలు, వివిధ రకాల ఏవియానిక్స్ వ్యవస్థలు రూపుదిద్దుకొని ప్రయోగాలలో సైతం విజయవంతమయ్యాయి. లండన్‌లోని రాయల్ ఏరోనాటికల్ సొసైటీలో ఫెలో ఆఫ్ రాయల్ ఇన్‌స్టిట్యూట్ ఆఫ్ నావిగేషన్‌గా ఆయన అరుదైన గౌరవాన్ని సొంతం చేసుకున్నారు. రష్యాలోని ఎకాడమీ ఆఫ్ నావిగేషన్, మోషన్ కంట్రోల్ సంస్థలో శాశ్వతకాల విదేశీ సభ్యునిగా మరో అరుదైన గౌరవం పొందారు. భారత్‌లోని అనేక ఇంజినీరింగ్ సంస్థలలో సైతం గౌరవసభ్యునిగా ఉన్న సతీశ్‌రెడ్డి ప్రతిష్ఠాత్మక హోమీ బాబా స్మారక అవార్డును సొంతం చేసుకున్నారు. స్వావలంబన పరిశోధనకు ప్రధాని నుంచి అవార్డుతోపాటు పలు సత్కారాలను అందుకున్నారు. బ్రిటన్‌కు చెందిన రాయల్ ఏరోనాటికల్ సొసైటీ నుంచి రజత పతకం అందుకున్న తొలి భారతీయ రక్షణ విభాగం శాస్త్రవేత్త కూడా సతీశ్‌రెడ్డినే.
ఐ కెన్ స్పీక్
ఐ కెన్ స్పీక్ 2017లో కిమ్ హున్-సీక్ దర్శకత్వంలో విడుదలైన దక్షిణ కొరియా చిత్రం. ఈ చిత్రంలో నా మూన్-హీ మరియు లీ జె-హూన్ నటించారు.
ఒక వృద్ధ మహిళ ప్రతిరోజూ తన చుట్టూ జరుగుతున్న తప్పుల గురించి స్థానిక కార్యాలయంతో ఫిర్యాదు చేస్తుంటుంది. తనకు ఇంగ్లీష్ బోధిస్తున్న ఒక జూనియర్ సివిల్ సర్వీస్ అధికారితో ఆమెకు స్నేహం ఏర్పడుతుంది. ఆ వృద్ధ మహిళ ఇంగ్లీష్ నేర్చుకోవడానికి గల కారణాలను గుర్తించిన సివిల్ సర్వీస్ అధికారి ఆమెకు సహాయం చేస్తుంటాడు. ఇది కామెడీ చిత్రం అయినప్పటికీ, రెండవ ప్రపంచ యుధ్ధకాలంలో కొరియన్ మహిళల జీవన చిత్రాన్ని ఈ చిత్రంలో చూపించడం జరిగింది.
ఇంద్రోడా రాక్షసబల్లి మరియు శిలాజ ఉద్యానవనము
ఇంద్రోడా రాక్షసబల్లి మరియు శిలాజ ఉద్యానవనము గుజరాత్ పరిపాలనా రాజధాని అయిన గాంధీనగర్ లో సబర్మతి నది ఒడ్డున 400 ఎకరాల విస్తీర్ణంలో కలదు. ప్రాథమికంగా ఈ ఉద్యానవనంలో వివిధ రకాల రాక్షసబల్లుల శిల్పాలు ఉన్ననూ, వాటితో బాటు శిలాజ అవశేషాలు, శిలలుగా మారిన రాక్షసబల్లుల అండాలు, జంతుప్రదర్శనశాల, వృక్షప్రదర్శనశాల, యాంఫీ థియేటర్, తిమింగలం వంటి సముద్ర జీవుల అస్థిపంజరాలు కలవు. Geological Survey of India చే స్థాపించబడ్డ, GEER (Gujarat Ecological Education and Research) Foundation చే నిర్వహించబడుతోన్న ఈ ఉద్యానవనం భారతదేశంలోనే రాక్షసబల్లులకు సంబంధించిన మొట్టమొదటి ఉద్యానవనం కావటంతో దీనిని India's Jurassic Park (భారతదేశపు జురాసిక్ పార్క్)గా వ్యవహరిస్తారు.
ఇది మానవ నిర్మిత ఉద్యానవనమే కానీ, ఇక్కడ రాక్షసబల్లులు జీవించలేదు. ఇక్కడ ప్రదర్శించబడే రాక్షసబల్లులు జీవపరిమాణం లో కలవు. వీటి అండాలు, ప్రపంచ రాక్షసబల్లి శిలాజ త్రవ్వక స్థలాలలో మూడవదైన గుజరాత్ లోని రైయోలీ, బలాసినోర్ లో బయటపడినవి. వీటి అండాల పరిమాణం ఫిరంగి గుండు అంత కలిగి ఉన్నవి.
1. http://www.geerfoundation.gujarat.gov.in/parks.htm
ది అటార్నీ
ది అటార్నీ 2013లో యాంగ్ వూ-సక్ దర్శకత్వంలో విడుదలైన దక్షిణ కొరియా చిత్రం. 1981లో జరిగిన బర్మిమ్ కేసు ఆధారంగా రూపొందించిన ఈ చిత్రంలో సాంగ్ కాంగ్ హో, కిమ్ యంగ్-ఆ, ఓహ్ దల్-సు, ఇమ్ సి-వాన్, క్వాక్ డూ-వాన్ తదితరులు నటించారు.
రోజ్‌మేరి నూనె
రోజ్‌మేరి నూనె (రోజ్మేరి) ఒక ఆవశ్యక నూనె.ఒక సుగంధ తైలం.ఈ నూనెను అటు సుగంధ ద్రవ్యంగాను ఇటు ఆయుర్వేద వైద్యంలో ఔషధముగా ఉపయోగిస్తారు.రోజ్‌మేరి నూనె వలన పలు రుగ్మతలను సులభంగా తగ్గించవచ్చును.రోజ్‌మేరి మొక్క యొక్క పుష్పించే పైభాగాలనుండి(అనగా పూలు,పూమొగ్గలు,పూలకాడలు,లేత ఆకులు) స్టీము డిస్టిలేసను ద్వారా ఉత్పత్తి చేస్తారు. రోజ్‌మేరి మొక్క దవనం వంటి ఒక ఓషధీ మొక్క. రోజ్‌మేరి నూనె జ్ఞాపకశక్తి పెంచును.అలాగే శ్వాసకోశ ఇబ్బందులను నివారించును.
ఇది లాబీయేటే కుటుంబానికి చెందినది. వృక్షశాస్త్ర పేరు రోజ్మారినస్ అఫిసినలిస్(రోజ్మారినస్ కోరోనరియమ్ అనికూడా అంటారు). రోజ్‌మేరి మొక్క సతతహరిత పొద.ఇది దాదాపు 1.5 మీటర్ల ఎత్తు(4 అడుగులు)వరకు పెరుగును. సూదులవంటి ఆకారమున్న ,గ్రీన్-గ్రే రంగు ఆకులను కల్గి వుండును.పూలు నీలిరంగులోవుండును.
ఈ మొక్క మూలస్థావరం ఆసియా అయినప్పటికి ప్రస్తుతం(2018 నాటికి)ఫ్రాన్స్,తూనిసియా,మరియు యుగోస్లేవియా లలో ఎక్కువగా సాగులో వున్నది. రోజ్‌మేరి పేరు లాటిన్ పదం రోజ్మరినస్ నుండి వచ్చినది.ఈజిప్టులు, గ్రీకులు రోమనులు ఈ ఓషది మొక్కను అరుదైన పవిత్రమైన మొక్కగా భావించేవారు. మధ్య యుగంలో ఇదీ చెడ్డ ఆత్మలను పారద్రోలుటకు ఉపయోగించేవారు,ప్లేగు వ్యాధి నుండి రక్షణకు ఉపయోగించే వారు.ఫ్రాన్సులో అంటు వ్యాధులు ప్రభలిన సమయంలో ఆసుపత్రులలో ఈ మొక్కను కాల్చేవారు.
తాజా లేదా ఎండబెట్టిన రోజ్మేరి ఆకులను వంటలకు సువాసన కై చేర్చుతారు.
రోజ్మెరి నూనె ఒక విశిష్టమైన ప్రత్యేక వాసన కల్గి వున్నది.పారదర్శకమైన నూనె.నీటి వంటి స్నిగ్థత కల్గి వున్నది.రోజ్‌మేరి తైలంలో చాలా రసాయన సమ్మేళనాలు (ఆల్కహాలులు, కీటోనులు, పినోల్స్, టెర్పినోలు వంటివి)వున్నవి,అంతేకాదు ప్రధాన రసాయన సమ్మేళనాలు కార్నోసోల్,కార్నోసిక్ ఆమ్లం,ఉర్సోలిక్ ఆమ్లం,రోజ్మరినిక్ ఆమ్లం,మరియు కాఫిక్ ఆమ్లంలు కూడా వున్నవి.
రోజ్‌మేరి తైలంలో చాలా రసాయన సమ్మేళనాలు(ఆల్కహాలులు,కీటోనులు,పినోల్స్,టెర్పినూలు వంటివి) వున్నప్పటికి ,అందులో ప్రధానమైనవి,ఎక్కువ ప్రమాణంలో వున్నవి ఆల్ఫా –పినేన్,బోర్నేయోల్, బీటా పినేన్,కాంపర్, బోర్నైల్ అసిటేట్, 1,8-సినేయోల్, లిమోనేన్ లు. చెట్తు పెరిగిన వాతవరణం,నేల స్వభావాన్ని బట్టి నూనెలోని రసాయన సమ్మేళన పదార్థాలు వాటి శాతం మారును.
రోజ్మేరి ఆవశ్యక నూనెలో ఇరవై రకాల రసాయన సమ్మేళనాలను గుర్తించారు.అందులోముఖ్యమైన కొన్నిరసాయనాలను కిందిపట్టికలో పొందుపర్చడమైనది.
ఆల్ఫా –పినేన్,బోర్నేయోల్, బీటా పినేన్,కాంపర్, బోర్నైల్ అసిటేట్, 1,8-సినేయోల్, లిమోనేన్ లు.
రోజ్‌మేరి నూనె యొక్క భౌతిక ధర్మాల పట్టిక
రోజ్‌మేరి నూనెను మొక్క యొక్క తాజా పూష్పగుచ్చ సముదాయం నుండి( flowering tops),అనగా పూలు వాటి కాడలు, చుట్టూ వున్న లేత ఆకుల సముదాయం నుండి స్టీము డిస్టిలేసను పద్ధతిలో నూనెను ఉత్పత్తి చేస్తారు.పూల గుచ్చ సముదాయం నుండి 1.0-2.0% వరకు నూనె దిగుబడి వచ్చును.
తల్లివేరు (కవిత్వ పుస్తకం)
తల్లివేరు తెలంగాణ రాష్ట్ర భాషా సాంస్కృతిక శాఖ ద్వారా ప్రచురించబడిన కవిత్వ పుస్తకం. 2017 హేవళంబి నామ ఉగాది సందర్భంగా కేవలం ఊరును ఇతివృత్తంగా తీసుకొని 47 కవితలతో ఈ కవితా సంకలనం వెలువడింది.
ఈ కవితా సంకలనాన్ని 2017, జూన్ 3వ తేదీన రవీంద్రభారతిలో ముఖ్యమంత్రి కల్వకుంట్ల చంద్రశేఖరరావు అవిష్కరించారు. ఈ ఆవిష్కరణలో హోంశాఖామంత్రి నాయిని నర్సింహారెడ్డి, సీఎస్ ఎస్పీ సింగ్, సాహిత్య అకాడమీ చైర్మన్ డా. నందిని సిధారెడ్డి, ప్రభుత్వ సలహాదారు కె.వి. రమణాచారి పర్యాటక మరియు సాంస్కృతిక కార్యదర్శి బుర్రా వెంకటేశం, ముఖ్యమంత్రి కార్యాలయ ప్రతేకాధికారి దేశపతి శ్రీనివాస్, సాంస్కృతిక శాఖ సంచాలకులు మామిడి హరికృష్ణ పాల్గొన్నారు.
హేవళంబి నామ ఉగాది రోజున ఊరును ఇతివృత్తంగా తీసుకొని భాషా సాంస్కృతిక శాఖ ఒక కవి సమ్మేళనాన్ని నిర్వహించి, కవితల పరిశీలనకోసం ఒక సలహామండలిని కూడా ఏర్పాటుచేసింది. అలా ఎంపికచేసిన 47 కవితలతో 2017 జూన్‌లో ఈ సంకలనాన్ని ముద్రించడం జరిగింది.
స్వప్న బర్మన్
స్వప్న బర్మన్ (జననం 29 అక్టోబరు 1996) భారతీయ హెప్టాథ్లెట్. ఆమె 2017లో జరిగిన ఆసియన్ అథ్లెటిక్ ఛాంపియన్ షిప్స్ లో హెప్టాథ్లాన్ విభాగంలో మొదటి స్థానం కైవశం చేసుకుంది. ఆమె ‘రాహుల్‌ ద్రావిడ్‌ అథ్లెటిక్స్‌ మెంటార్‌షిప్‌ ప్రోగ్రాం’ కింద గో స్పోర్ట్స్‌ ఫౌండేషన్‌ ద్వారా శిక్షణ పొందుతోంది. ఆమె 2018లో ఇండోనేషియాలో జరిగిన ఆసియా క్రీడల్లో మహిళా హెప్టాథ్లాన్ విభాగంలో బంగారు పతకం పొందించి.
ఆమె పశ్చిమబెంగాల్ లోని జలపాయ్‌గురి పట్టణ సమీప ఘోసాపార అనే పల్లెటూరు లో 1996లో జన్మించింది. అసాధారణంగా ఆమె ఒక్కో కాలికి ఆరేసి వేళ్లుంటాయి. తండ్రి పంచానన్‌ బర్మన్‌ రిక్షావాలా. తల్లి బసానా ఇంటింటా పనులు చేయడంతోపాటు తేయాకు తోటలో కూలీగా పని చేస్తోంది. 2013లో తన తండ్రి గుండెనొప్పితో మంచాన పడడంతో ఆమె కుటుంబం పరిస్థితి మరింత దైన్యంగా మారింది. సరైన ఆహారం తీసుకోవడానికోసం కష్టాలు పడింది. ఆమె ఒక్కో కాలికి ఆరేసి వేళ్లుండటం వల్ల వాటికి తగ్గట్టుగా షూ లేకపోవడంతో సాధారణ ఆటగాళ్లు వేసుకొనే బూట్లనే ధరిస్తూ ఆమె ప్రాక్టీస్‌ చేస్తుంటుంది. ఆ బూట్లతో నొప్పిగా ఉన్నా ఆమె దానిని భరిస్తూ వస్తోంది.
ఆమె గెలుచుకొన్న డబ్బును దారిద్ర్యంలో ఉన్న తన కుటుంబానికి వినియోగిస్తుంది. 2016లో ఆమె అథ్లెటిక్స్ లో 150,000 ఉపకారవేతనాన్ని గెలుచుకుంది. ఆమెప్రస్తుతం కోల్‌కతాలోని స్పోర్ట్స్ అథారిటీ ఆఫ్ ఇండియాలో శిక్షణ పొందుతుంది. ఏషియన్‌ అథ్లెటిక్స్‌లో తన అత్యుత్తమం 5942 పాయింట్లతో స్వర్ణం నెగ్గిన ఆమె ఆసియా క్రీడల్లో వాటిని మరింత మెరుగుపరుచుకుని ఆరు వేల పాయింట్ల క్లబ్‌లో చేరింది.
ఆసియన్ అథ్లెటిక్స్ ఛాంపియన్ షిప్
పాటియాలా ఫెడరల్ క్లబ్
ఆసియా క్రీడలు
ఎన్. కృష్ణారెడ్డి (కళాకారుడు)
కృష్ణారెడ్డి (1925 జూలై 15 - 2018 ఆగస్టు 22) భారతీయ శిల్పి మరియు ఉపాధ్యాయుడు. అతను రూపొందించే గ్రాఫిక్స్‌లోని టెక్నిక్, శిల్పాలలోని పనితనం కృష్ణారెడ్డికి ప్రపంచ ఖ్యాతిని తెచ్చిపెట్టాయి. ఆయన రేఖలలో లావణ్యం, రంగులలో రమణీయత, భావనలో సౌందర్యం, శైలిలో నవ్యత చిత్ర కళారాధకులను మైమరిపించాయి.
అతను 1925 జులై 15న చిత్తూరు జిల్లా, గంగాధర నెల్లూరు మండలం నందనూరులో జన్మించాడు. అతను 1941లో శాంతినికేతన్ ఆధ్వర్యంలోని విశ్వభారతి యూనివర్సిటీలో చేరి 1946లో ఫైన్ ఆర్ట్స్ పట్టా పుచ్చుకున్నాడు. 1947 నుంచి 1950 వరకు మద్రాస్ ‘కళక్షేత్ర’లో కళావిభాగానికి అధికారిగా వ్యవహరించాడు. 1949లో లండన్ కు పయనమై లండన్ విశ్వవిద్యాలయానికి చెందిన స్లేడ్ స్కూల్ ఆఫ్ ఫైన్ ఆర్ట్స్ నందు శిక్షణ పొందాడు. పారిస్‌లో శిల్పకళకు సంబంధించి అభ్యాసం చేశాడు. అతను ప్రత్యేకంగా ఇంటాగ్లియో ప్రింటింగ్ అనే ప్రక్రియలో ప్రవీణుడు. అమెరికాలోని అనేక ప్రసిద్ధ విశ్వవిద్యాలయాలకు గెస్ట్ ప్రొఫెసర్‌గా వ్యవహరించాడు. అతను ప్రపంచ అత్యుత్తమ ముద్రణా పరిజ్ఞానులలో ఒకరిగా అంతర్జాతీయ ఖ్యాతి గడించాడు. రంగుల ముద్రణలో వివిధ నూతన ముద్రణా ప్రక్రియలను, విధానాలను కృష్ణారెడ్డి ప్రవేశ పెట్టాడు. అవి ఎంతో ప్రఖ్యాతి గడించాయి. పారిస్‌లో సుప్రసిద్ధ శిల్పి ఒ.జడ్కిన్‌తో శిల్పంలో, మిలాన్‌లో- మెరినో మెరినోతో ప్రింట్స్ రూపొందించడంలో కలిసి పని చేస్తూనే చిత్రకళను అధ్యయనం చేశాడు. 1965 నుంచి పారిస్‌లోని ‘అటులియర్ 17’ స్టూడియోకు అసోసియేట్ డైరెక్టర్‌గా, విస్కాన్సిన్ విశ్వవిద్యాలయంలో ఆర్ట్ విభాగానికి ప్రొఫెసర్‌గా కూడా పనిచేశాడు.
కృష్ణారెడ్డి చిత్రకళా ప్రావీణ్యతకు 1972లో భారత ప్రభుత్వం నుండి ‘పద్మశ్రీ’ పురస్కారం లభించింది. 1980 లో శాంతినికేతన్ విశ్వభారతి విశ్వ విద్యాలయం నుండి ‘గగన్ అబానీ’ పురస్కారాన్ని అప్పటి ప్రధాని ఇందిరాగాంధీ చేతుల మీదుగా అందుకున్నాడు. అదే సంవత్సరంలో తిరుపతిలోని శ్రీ వెంకటేశ్వర విశ్వవిద్యాలయం ఆయనను గౌరవ డాక్టరేట్‌తో సత్కరించింది. 1997లో అఖిల భారత లలిత కళల సంఘం ఆయనను కళారత్న పురస్కారంతో సత్కరించింది. వందలాది దేశీయ, అంతర్జాతీయ చిత్రకళా ప్రదర్శనల్లో కృష్ణారెడ్డి చిత్రాలు సందర్శకులను ఆకట్టుకున్నాయి.
తెలంగాణలోని నదులు, ఉపనదులు
తెలంగాణ రాష్ట్రంలో గోదావరి, కృష్ణా, భీమ, మంజీరా, మూసీ, డిండి, ప్రాణహిత, తుంగభద్ర, కిన్నెరసాని, మున్నేరు, పాలేరు, పెన్ గంగ, వైరా, తాలిపేరు మొదలైన నదులు, ఉపనదులు ఉన్నాయి. తెలంగాణ రాష్ట్ర భూభాగమంతా వాయవ్యంలో ఎత్తుగా, ఆగ్నేయ దిశలో వాలి ఉండడంతో ఇక్కడ ప్రవహించే నదులన్ని వాయవ్య దిశ నుండి ఆగేయ దిశకు ప్రవహిస్తూ బంగాళాఖాతంలో కలుస్తున్నాయి.
సిద్దాపూర్ (నిర్మల్)
సిద్దాపూర్,తెలంగాణ రాష్ట్రం, నిర్మల్ జిల్లా, నిర్మల్ మండలంలోని ఒక చిన్న కుగ్రామం.పిన్ కోడ్ 504106
ఇది పంచాయతీ హోదా కలిగిన రెవెన్యూ గ్రామం.ఇది జిల్లా కేంద్రం నిర్మల్ నుండి నిర్మల్ నుండి 2 కి.మీ.దూరంలో ఉంది.సిద్దాపూర్ తపాలా ప్రధాన కార్యాలయం నిర్మల్ పట్టణంలో ఉంది.
ఇందిరా నగర్ (2 కి.మీ.), కోట్ల (కె) (2 కి.మీ.), శాస్త్రి నగర్ (2 కి.మీ.), వెంకటపూర్ (2 కి.మీ.), నిర్మల్ (2 కి.మీ.)
లక్ష్మణచందా మండలం తూర్పు వైపు, దిలావార్పూర్ మండలం పశ్చిమాన, ఉత్తర సరిహద్దులో సారంగపూర్ మండలం, తూర్పు వైపు మామడ మండలాలు ఉన్నాయి.
నిర్మల్, బాన్స్వాడ కోరట్ల, నిజామాబాద్, నగరాలు సమీపంలో ఉన్నాయి.
10 కి. మీ. ల దూరం లో సిద్దాపూర్ కి సమీప రైల్వే స్టేషన్ లేదు. పట్టణాల సమీపంలోని రైలు మార్గం స్టేషన్ నాందేడ్ ప్రధాన రైల్వే స్టేషన్.
గాజుల్‌పేట్ (నిర్మల్)
గాజుల్‌పేట్, తెలంగాణ రాష్ట్రం, నిర్మల్ జిల్లా, నిర్మల్ మండలంలోని గ్రామం.
ఇది నిర్మల్ నగరంలో ఒక ప్రాంతం.పిన్ కోడ్ 504106 ప్రధాన తపాలా కార్యాలయం నిర్మల్ పట్టమంలే ఉంది.
నాయుడువాడ, ప్రియదర్శిని నగర్, టీచర్స్ కాలనీ, సోమవార్పేట్, పిన్జరి గుత్తా, సమీప ప్రాంతాలు.
నిర్మల్, భైంసా, కోరట్ల,నిర్మల్, నిజామాబాద్
10 కిలోమీటర్ల కంటే తక్కువ దూరంలో సమీప రైల్వే స్టేషన్ లేదు. నాందేడ్ రైల్వే స్టేషన్ సమీపంలోని ప్రధాన రైల్వే స్టేషన్.ఇది 120 కిలోమీటర్ల దూరంలో ఉంది.
విశ్వనాథ్‌పేట్ (నిర్మల్)
విశ్వనాథ్‌పేట్,తెలంగాణ రాష్ట్రం, నిర్మల్ జిల్లా, నిర్మల్ మండలంలోని గ్రామం.
ఇది విశ్వనాథ్ పేట్ పట్టణ ప్రాంతపరిధికి చెందింది. ఇది జిల్లా హెడ్ క్వార్టర్స్ నిర్మల్ నుండి 10 కి.మీ. దూరంలో ఉంది.
విష్ణుమఠంపేట్ ఈశాన్యం వైపు, లక్ష్మణంచాందా మండలం, పశ్చిమాన సారంగపూర్ మండలం, పశ్చిమాన దిల్వార్పూర్ మండలం, తూర్పు వైపు మామడ మండలం ఉన్నాయి.
నిర్మల్, భైంసా, కోరట్ల, నిర్మల్
10 కిలోమీటర్ల కంటే తక్కువ దూరంలో రైల్వే స్టేషన్ లేదు.సమీపంలోని రైలు స్టేషన్ నాందేడ్ వద్ద 122 కి.మీ. దూరంలో ఉంది.
యమహో యమ
యమహో యమ 2012, డిసెంబర్ 14న విడుదలైన తెలుగు చలన చిత్రం. వై. జితేందర్ దర్శకత్వం వహించిన ఈ చిత్రంలో సాయిరాం శంకర్, పార్వతీ మెల్టన్, శ్రీహరి, ఆలీ, సంజన, రమాప్రభ తదితరులు ముఖ్యపాత్రలలో నటించగా, మహతి సంగీతం అందించారు.
జాజికాయ నూనె
జాజికాయ నూనె ఒక ఆవశ్యక నూనె.ఒక సుంగంధ తైలం. జాజికాయ నూనెను జాపత్రి కాయ విత్తనాలనుండి తీస్తారు.జాజికాయ నూనెను ఆరోమథెరపీ లో ఉపయోగిస్తారు.కీళ్ళవాపు వాత నొప్పుల నివారణకు ఉపయోగిస్తారు.అలాగే జీర్ణ కోశ వ్యవస్థలోని అవకతవకలను సరిదిద్దును.అలాగే ప్రత్యుత్పత్తి వ్యవస్థను వృద్ధి పరచును.అలాగే జాజికాయ నుండి జాజికాయ యొక్క ఎండ బెట్టిన ఎర్రటి కండగల బాహ్య కవచం నుండి తీసిన నూనెను మేస్ ఆయిల్ (mace)అంటారు, దీన్నిసుగంధ ద్రవ్యంగా ఉపయోగిస్తారు.జాజికాయ యొక్క ఎండ బెట్టిన ఎర్రటి కండగల బాహ్య కవచంను మసలాగా వంటల్లో ఉపయోగిస్తారు.
జాజికాయ చెట్టును జాపత్రి చెట్టు అనికూదా అంటారు.జాజికాయ చెట్టు మిరిస్టికేసి కుటుంబానికి మరియు మిరిస్టికా జాతికి చెందినది.జాజికాయ చెట్టులో 100 రకాలు వున్నవి.వాటిలో కొని రకాలు
జాజికాయ నూనెను ఎక్కువగా "మిరిస్టికా ఫ్రాగ్రాన్స్" నుండిఉత్పత్తి చేస్తారు.జాజి చెట్టు సతతహరిత వృక్షం.చెట్టు దాదాపు 20 మీటర్ల ఎత్తు(65 అడుగులు) పెరుగును.దట్టమైన ఆకులు కల్గి,చిన్నని మెరుపు తగ్గిన పసుపు రంగు పూలను పూయును.ఈ చెట్టు మూలస్థావరం మొలుక్కా ద్వీపాలు.అయితే పెనెంగ్,జావా మరియు శ్రీలంకల్లో కూడా గుర్తించారు.పండు చిన్న పీచ్(peach)పందు ఆకారంలో(దొండపండువలె యెర్రగా వుండే వొక పండు) వుండును.భారతీయులు జాజి నూనెను ప్రేగుల్లోని అస్వస్థతతగ్గించుటకు ఉపయోగించేవారు. ఈజిప్టియనులు శవాలను కుళ్లి పోకుండవ వుంచు ద్రవ్యాలతో ఈ నూనెను కలిపి వాడేవారు.మధ్య యుగం కాలంలో లార్డ్/పండీకొవ్వు తో కలిపి ఆయింట్ మెంట్/పూతమందుగా మూలశంక కు వాడేవారు, వర్తమాన కాలంలో సబ్బులలో, కొవ్వొత్తులలో, దంతసంరక్షణ క్రీములలో, మరియు కేశ లేపనాలలోజాజినూనెను ఉపయోగిస్తున్నారు.
ఎండబెట్టిన జాజికాయ విత్తనాలనుండి ఆవిరి స్వేదన క్రియ/స్టీము డిస్టిలేసను పద్ధతిలో సంగ్రహణ చేస్తారు.విత్తనాలలో నూనె 6-7%వరకు వుండును.
జాజికాయ నూనె జాజి కాయ వాసన వంటి సువాసన కల్గి వున్నది.జీజికాయ నుండే కాకుండా జాజికాయ పొట్టు నుండి కూడా maceఅనే నూనెను తయారు చేస్తారు.ఇది జాజికాయ విత్తనం నుండి తీసిన నూనె కన్నా తక్కువ నాణ్యమైనది. కాయలోని kernal/ కెర్నల్(గుజ్జు,గుంజు)అనబడు విత్తన భాగం నుండి జాజి నూనెను సంగ్రహిస్తారు.
జాజి తైలంలో 30 కి పైగా పలు రసాయన సమ్మేళనాలు (ఆల్కహాలులు, కీటోనులు, టేర్పేనులు, పీనేనులు, అల్ది హైడులు ,ఆరోమాటికి రసాయనాలు) వున్నవి.అందులో ముఖ్యమైనవి ఆల్ఫా పినేన్, కాంపెన్,బీటా పూనేన్,సబినేన్,మైర్సేన్,ఆల్ఫా పిలాన్డ్రెన్, ఆల్ఫా టెర్పినేన్, లిమోనెన్,1,8-సినోల్(cineole),యే-టెర్పినేన్, లినలూల్,టెర్పినేన్-4-ఒల్,సఫ్రోల్,మైథైల్ యుజెనోల్,మరియు మిరిస్టిసిన్లు.
నూనెలో ఆల్కలాయిడ్స్,స్టెరాయిడ్స్,టానిన్స్,పెనోలిక్స్,గ్లైకోసిడ్స్,ఫ్లేవనోయిడ్స్‌ వున్నవి
జాజికాయ నూనె నూనె భౌతిక ధర్మాల పట్టిక(మిరిస్టియా ఫ్రాగ్రాన్స్ చెట్టు విత్తనాల నూనె)
జాజి నునె లోని ఔషద లక్షణాలు:బాధానాశకౌషధము,(కీళ్ళ) వాతనిరోధి,చెడకుండ కాపాడు ఔషధము,కండర సంకోచ/ ముకుళన నిరోధి, వాయుహరమైన ఔషధము,జీర్ణకారియైన ఔషధము,మృదు విరేచనకారి, సుఖప్రసవంకు సహకరించె గుణం,ఉల్లాసకారి మరియు బలవర్ధకౌషధం.
సాధారమంగా జాజి నూనె విష లక్షణాలు లేని ,ఇరిటేసను /ప్రేరక గుణం కల్గించని నూనె. కానీ ఎక్కువ మోతాదులో తీసుకున్న వాంతులు రావచ్చు, మైకము కల్గవచ్చును. దీనికి కారణం నూనెలో వున్న మిరిస్టిన్ కారణం అయ్యే అవకాశం వున్నది. తక్కువ నాణ్యతవున్న mace/మాసే నూనెలో ఈ మిరిస్టిన్ శాతం ఎక్కువ.అలాగే గర్భవతిగా వున్నప్పుడు స్త్రీలు వాడరాదు.
డిండి నది
డిండి నది తెలంగాణ రాష్ట్రంలోని నది. కృష్ణానదికి గల ఉపనదులలో ఒకటైన ఈ డిండి నది మహబూబ్‌నగర్‌లో షాబాద్‌ గుట్టలో జన్మించి దేవరకొండ ఏలేశ్వరం వద్ద కృష్ణానదిలో కలుస్తుంది. దీని పొడవు 153 కి.మీ.
యుద్ధం (2014 సినిమా)
యుద్ధం 2014, మార్చి 14న విడుదలైన తెలుగు చలన చిత్రం. భారతి గణేష్ దర్శకత్వం వహించిన ఈ చిత్రంలో తరుణ్, యామీ గౌతమ్, శ్రీహరి తదితరులు ముఖ్యపాత్రలలో నటించగా, చక్రి సంగీతం అందించారు.
ఆడెపు లక్ష్మీపతి
ఆడెపు లక్ష్మీపతి తెలంగాణ రాష్ట్రానికి చెందిన కథా రచయిత. ఈయన 2018 లో తెలంగాణ ప్రభుత్వం నుండి తెలంగాణ రాష్ట్ర ఆవిర్భావ పురస్కారం అందుకున్నాడు.
లక్ష్మీపతి 1955, మార్చి 5న కరీంనగర్ జిల్లాలోని చేనేత కుటుంబంలో జన్మించాడు.
రామగుండంలోని ఎరువుల కర్మాగారంలో 30 సంవత్సరాలపాటు ఉద్యోగంచేసి 2002లో స్వచ్ఛంద పదవీ విరమణ చేశాడు.
ప్రగతి సచిత్ర వార పత్రిక నుండి 1972, జూన్ 26న వెలువడిన సంచికలో ఈయన రాసిన మొదటి కథ 'ఆదర్శం' అచ్చయింది. ఇప్పటివరకు దాదాపుగా 25కు పైగా కథలు రచించాడు. వీటిల్లో కొన్ని కథలు ఇంగ్లీష్ లోకి అనువాదమయ్యాయి.
విమర్శవ్యాసాలు మరియు నూతన ధోరణులపై విశ్లేషణలు కూడా రాశాడు. రాజీవ్ విద్యా మిషన్, నేషనల్ బుక్ ట్రస్ట్, ఇండియా, భారత ప్రభుత్వ సమాచార ప్రసార మంత్రిత్వ శాఖ ప్రచురణల విభాగం, డైమండ్స్ పాకెట్ బుక్స్, ఇండియన్ రెడ్‌క్రాస్ సొసైటీ, రాష్ట్ర ఎన్నికల కమీషన్ మొదలైన సంస్థలకు ఇంగ్లీష్, హిందీ భాషలనుండి తెలుగులోకి అనేక అనువాదాలు చేశాడు.
తెలుగు అకాడమి కోసం డా. బి.ఆర్. అంబేద్కర్ రాజకీయ ప్రసంగాల ప్రధానభాగం మరియు తెలంగాణలో ముస్లింల స్థితిగతులపై సుధీర్ కమీషన్ అధ్యయన నివేదికలను తెలుగులోకి అనువదించాడు.
అమేలి (సినిమా)
అమేలి 2001వ సంవత్సరంలో విడుదలైన ఫ్రెంచ్ రొమాంటిక్‌ కామెడీ చిత్రం. జీన్‌ పియర్‌ దర్శకత్వంలో అమేలి పాత్రలో ఆడ్రీ టాటౌ నటించిన ఈ చిత్రం విమర్శకుల ప్రశంసలతోపాటు ఉత్తమ చిత్రం, ఉత్తమ స్ర్కీన్ ప్లే, ఉత్తమ ఛాయాగ్రహణం, ఉత్తమ మ్యూజిక్‌, ఉత్తమ ప్రొడక్షన్‌ డిజైన్‌ విభాగాల్లో ఆస్కార్ అవార్డులకు నామినేట్ అయింది.
చిన్నతనంలోనే కన్నతల్లిని కోల్పోయి, అత్యంత అసాధారణ మనుషుల మధ్య పెరిగిన అమ్మాయి చివరికి తన జీవితంలో ఆనందం ఎలా పొందిందన్నదే ఈ చిత్ర కథ. అమేలి పాత్ర ప్రధానంగా ఉన్న ఈ చిత్రంలో ఒక అమ్మాయి తన కలలు కన్న ప్రపంచం కోసం చేసే ప్రయత్నాలు, ఆ క్రమంలో సంతరించుకున్న కామెడీ సన్నివేశాలు ఈ చిత్రానికి హైలైట్‌ నిలవడంతోపాటూ , అమేలి పాత్రలో ఆడ్రీ టాటౌ నటన ఆకట్టుకుంది. తను చేసిందే సరైనదనుకునే మనస్తత్వం గల అమ్మాయైన అమేలి తన నాన్న కారణంగా అణచివేయబడి, నెగటివ్‌ దృక్పథాన్ని ఏర్పర్చుకుంటుంది. తనకు నచ్చినట్లు ఉండాలని, ప్రేమతో కూడిన ఒక అద్భుతమైన ప్రపంచంలో జీవించాలని కలలు కంటూ, ప్రేమ కోసం ఆరాటపడిన అమేలి తను ఊహించుకున్న అద్భుతమైన లోకం దొరక్కపోవడంతో అమేలి ఏం చేసిందనేది చిత్రకథ.
భరత్ నగర్
భరత్ నగర్ తెలంగాణ రాష్ట్ర రాజధాని హైదరాబాదులోని ఒక ప్రాంతం. హైదరాబాద్ మహానగర పాలక సంస్థ లోని కూకట్‌పల్లి శాసనసభ నియోజకవర్గం పరిధిలో ఈ భరత్ నగర్ ఉంది. పూణే హైదరాబాద్ మచిలీపట్నం జాతీయ రహదారి పై ఉన్న ఈ భరత్ నగర్, ద్వారా ఉంది. మోతీనగర్ ఎన్నికల వార్డుకి తూర్పు భాగంలో ఉంది # 38290.
1978కి ముందు ఇది ఫతేనగర్‌ గ్రామ పంచాయతీ పరిధిలో ఉండేది. వేరొక పేరుతో ఈ ప్రాంతానికి గుర్తింపు తెచ్చుకోవాలనుకున్న ప్రజల తరపున అసోసియేషన్‌ సభ్యులు యం.వెంకటేశం, మధుసూదన్‌రాజు ఆధ్వర్యంలో దేశభక్తికి నిదర్శనంగా 1978లో భరత్‌నగర్‌ కాలనీగా పేరు మార్చుకున్నారు.
హైదరాబాదు మెట్రో రైలు ప్రాజెక్టు ఆధ్వర్యంలో భరత్ నగర్ లోని ఎంఎంటీఎస్‌ రైల్వే స్టేషన్‌, కూరగాయల మార్కెట్‌, భరత్‌నగర్‌ ఫ్లైఓవర్‌ బ్రిడ్జికి మధ్యలో మెట్రో స్టేషన్ ఏర్పాటుచేయబడింది. అన్ని స్టేషన్‌ల కంటే ఇది ప్రజా రవాణా వ్యవస్థకు అనుకూలంగా ఉండడంతో వికారాబాద్, తాండూర్‌, పరిగి, శంకర్‌పల్లి ప్రాంతాలకు రైలు మార్గంలో ప్రయాణిస్తున్నారు.
స్టేషన్ నిర్మాణం కారణంగా స్థానిక రైతుబజార్‌ను తొలిగించి , మెట్రో స్టేషన్‌ను రైతుబజార్‌గా మార్చేశారు. ప్రయాణికులు కూరగాయలను కొనుగోలు చేసుకోవడానికి రైతు బజార్‌లో ఉపయోగపడుతుంది. ఈ మెట్రో స్టేషన్ నుంచి భరత్‌నగర్ ఎంఎంటీఎస్ స్టేషన్‌కు, భరత్‌నగర్ ఫైఓవర్ బ్రిడ్జిలను అనుసంధానం చేస్తూ స్కైవాక్‌లు కూడా ఏర్పాటుచేబోతున్నారు.
తెలంగాణ రాష్ట్ర రోడ్డు రవాణా సంస్థ ఆధ్వర్యంలో భరత్ నగర్ మీదుగా కోఠి నుండి 225, 218D, ఉప్పల్ నుండి 113K, సికింద్రాబాద్ నుండి 10K, 10K/L,10K/18 నంబరు గల వివిధ బస్సులు నడుపబడుతున్నాయి. సమీపంలోనే భరత్ నగర్ రైల్వే స్టేషను కూడా ఉంది.
హితశ్రీ
హితశ్రీ తెలుగు కథా రచయిత. ఇతని అసలు పేరు మతుకుపల్లి వెంకట నరసింహ ప్రసాదరావు. ఇతడు 1926, జనవరి 3న జన్మించాడు.
చర్లపల్లి, హైదరాబాదు
చర్లపల్లి, తెలంగాణ రాష్ట్ర రాజధాని హైదరాబాదుకు సమీపంలో ఉన్న ఒక ప్రాంతం. ఇక్కడ పరిశ్రమలు ఉండడంతో ఇది పారిశ్రామిక ప్రాంతంగా ప్రసిద్ధి చెందింది. హైదరాబాద్ మహానగర పాలక సంస్థ ఎన్నికల వార్డుల పునర్విభజన ప్రకారం, తూర్పు జోన్ లో ఉన్న కాప్రా సర్కిల్ 2 వ విభాగంలోకి వస్తుంది.
నగరంలోని పారిశ్రామిక ప్రాంతాలలో ఒకటైన ఈ చర్లపల్లి వివిధ పారిశ్రామిక సంస్థలకు నిలయంగా ఉంటూ చిన్న తరహా మరియు ఉత్పాదక పరిశ్రమలకు ప్రసిద్ధి చెందింది.
ఇక్కడ కేంద్ర కారాగారం ఉంది. హైదరాబాదు నగరానికి 28 కిలోమీటర్ల దూరంలో ఉన్న ఈ కారాగారం 120 ఎకరాల విస్తీర్ణంలో ఏర్పాటుచేయబడింది.
చర్లపల్లికి సమీపంలోని చెంగిచర్లలో తెలంగాణ రాష్ట్ర రోడ్డు రవాణా సంస్థ వారి బస్ డిపో ఉంది. చర్లపల్లి మీదుగా అనేక బస్సులు వివిధ ప్రాంతాలకు నడుస్తున్నాయి. చర్లపల్లిలో రైల్వేస్టేషన్ కూడా ఉంది.
పెరిగిన ప్రయాణ అవసరాలను దృష్టిలో పెట్టుకుని, ఢిల్లీ, చెన్నై తదితర రూట్లకు చర్లపల్లి రైల్వే జంక్షను అనుకూలంగా ఉండడంతో నగర శివార్లలోని చర్లపల్లి రైల్వే జంక్షనును అభివృద్ధి చేయబోతున్నారు.
జాతీయ డిజిటల్ లైబ్రరీ
జాతీయ డిజిటల్ లైబ్రరీ (National Digital library or NDL) భారత కేంద్ర మానవ వనరుల అభివృద్ధి మంత్రిత్వ శాఖ పథకం. చాలా జాతీయ, అంతర్జాతీయ డిజిటల్ గ్రంథాలయాలను ఒకే అంతర్జాల గవాక్షం క్రిందకి తేవడం దీని ముఖ్య ఉద్దేశము. చాలా పుస్తకాలకు విద్యాసంస్థల సభ్యులకు ఉచితంగా చదువుకొనే అందుబాటు కల్పిస్తుంది.
మే 2016 న ప్రయోగస్థాయిలో ప్రారంభించారు. , 150,000 ఆంగ్ల అంశాలతో బాటు 7,203,195 అంశాలు కలిగివున్నది.
ప్రపంచ వ్యాప్తంగా వాడుకరులు నమోదు చేసుకోవచ్చు. అయితే కొన్ని ప్రజాదరణ విషయాలు, కొన్ని విద్యా సంస్థల సభ్యులకు మాత్రమే అందుబాటులో వుంటుంది.మొబైల్ ఆప్ ద్వారా కూడా వాడుకోవచ్చు.
ఐఐటి ఖరగపూర్ దీనిని నిర్వహిస్తున్నది.
మెంతుల ఆవశ్యక నూనె
మెంతుల ఆవశ్యక నూనె ఒక సుగంధ తైలం.మెంతుల ఆవశ్యక నూనె ఒక ఓషధి గుణాలున్న నూనె. మెంతుల నూనె ను మెంతి గింజల నుండి ఆవిరి స్వేదనక్రియ/స్టీము డిస్టిలేసను ప్రక్రియ ద్వారా సంగ్రహిస్తారు.లేత మెంతి ఆకులను కూరలలో ఉపయోగిస్తారు. అలాగే మెంతులను ఆయుర్వేద వైద్యంలో, వంటల్లో ఉపయోగిస్తారు. మెంతుల వలన,మెంతి నూనె వలన పలు ఔషధ ఉపయోగాలు వున్నవి. మిగతా ఆవశ్యక,సుగంధ లైలాల వలె ప్రముఖంగా ఈ నూనె పేరు వినపడనప్పటికి మెంతి నూనె వలన పలు ప్రయోజనాలు వున్నవి. మెంతి ఆవశ్యక నూనెలో ఆల్కహాలు లు, టెర్పెనులు, పైనేన్ వంటి వృక్షసంబంధిత రసాయన సమ్మేళనాలతో పాటు, కొవ్వు ఆమ్లాలు వున్నవి. ఆవిరి స్వేదన క్రియ ద్వారా కేవలం ఆవశ్యక నూనెకు సంబంధింన రసాయన సమ్మేళనాలు సంగ్రహించబడగా, సాల్వెంట్ ఎక్సుట్రాక్సను/ద్రావణి సంగ్రహణ ప్రక్రియ ద్వారా మెంతి గింజల్లోని కొవ్వు ఆమ్లాలను పొందవచ్చు. కానీ మెంతుల్లో తక్కువ ప్రమాణంలో కొవ్వు ఆమ్లాలు వున్నందున, వాటిని ఉత్త్పత్తిని వాణిజ్య పరమ్గా చెయ్యడం లేదు. మెంతులను ఆహారంలో వాడటంవలన, మెంతుల్లోని కొవ్వు ఆమ్లాలు పొందవచ్చును. మెంతులను పురాతన కాలంనుండి కూడా వంటల్లో, వైద్యంలో ఉపయోగించేవారు.
మెంతులను ఆంగ్లంలో ఫెను గ్రీక్(Fenugreek)అంటారు.
మెంతి మొక్క చిన్న పొద లా పెరుగును. ప్రతి మొక్క 10-20 విత్తనాలను యిస్తుంది.విత్తనాలు ఘాటైన వాసన కల్గి వుండును.అలాగే చేదు రుచిని కల్గి వుండును.మెంతి మొక్క ఫాబేసియే కుటుంబాబికి చెందిన మొక్క.మెంతిమొక్క ఏకవార్షిక మొక్క. ఆకుపచ్చని ఆకులనుకల్గి వున్నది.
తుతన్ఖమూన్ సమాధిలో మెంతులను లభించాయి. పురాతన వైద్యగ్రంధాల్లో మెంతుల వినియోగంగురించి పేర్కోన్నారు.మెంతి గింజల్లో ప్రోటీన్లు 20-25 %(మాంసకృత్తులు), నూనె 6-8%, ఆహారయోగ్యమైన పీచు పదార్థం 45-50%,2-5%,స్టెరాయిడల్ సపోనిన్ వున్నవి.
మెంతుల నుండి మెంతుల ఆవశ్యక నూనెను నీటి ఆవిరి స్వేదన క్రియ/స్టీము డిస్టిలేసను ప్రక్రియ ద్వారా ఉత్పత్తి చేస్తారు.మెంతుల్లో కొవ్వు ఆమ్లాలు కూదా వున్నవి. కొవ్వు ఆమ్లాలు కావాలంటే సాల్వెంట్ డిస్టిలేసను ద్వారా సంగ్రహించవచ్చు.మెంతుల్లో ఆవస్యకనూనె శాతం 5-6% వరకు ఉండును.
మెంతి ఆవశ్యక నూనె లేత పసుపు రంగులో,బ్రౌన్ రంగు చాయను కల్గి వుండును.ప్రత్యేకమైన మెంతుల వంటి వాసన వున్నది.కొద్దిగా చేదు రుచి కల్గి వున్నది.
నూనెలోని ముఖ్యమైన రసాయనాలలో ω–కాడినేన్ (27.6%)వరకు వున్నది. మిగిలినవి α –కాడినోల్, γ –యూడెస్మోల్,మరియు α – బిసబొలోల్.కోల్డ్ ప్రెస్ పద్ధతిలో తీసిన నూనెలో స్టియరిక్ ఆమ్లం,పామిటిక్ ఆమ్లం,బెహెనిక్ ఆమ్లం,మరియు ఆరాచీడిక్ ఆమ్లం వున్నాయి. అంతేకాక ఒలిక్ ఆమ్లం మరియు లీనోలిక్ ఆమ్లం కూడా వున్నవి.
మెంతిగింజల నుగ్యాస్ క్రోమెటో గ్రపీ ద్వారావిశ్లేశించి కనుగొన్న నూనెలోని వొలటైల్ మరియు ఫిక్సెడ్ నూనెలల సమ్మేళనాలు(రసాయన పదార్థాలు)
1,5- ఆక్టాడైఎన్-3-1:3-ఐసో ప్రొఫైల్-2-మేథోక్సీ పైరజోన్:ఆసిటిక్ ఆమ్లం,3-ఐసో బుటైల్-2 మేథోక్సీ పైరజోన్,లినలూల్,బూటనోయిక్ ఆమ్లం:ఐసో వలేరిక్ ఆమ్లం:కాప్రోయిక్ ఆమ్లం:యూజనోల్,3-అమినో-4,5 డై మీదైల్-3,4-డై హైడ్రో2(5హెచ్)ఫురనోన్,:సోటోలోన్ తదితరాలు వున్నవి.మెంతి నూనె ఘటైన వాసనకు కారణం 2,5-డైమిథైల్ పైరజోన్, β-పైనేన్,3-ఆక్టేన్2-ఒన్,కాంపర్,టెర్పినేఁ -4-ఒల్,4-ఐసో ప్రొఫైల్ –బెంజాడీహైడ్,నేరైల్ అసిటేట్,మరియు β- కారియో పిల్లేన్లు.
మెంతులనుండి సబ్ క్రిటికలు బూటెన్ ఎక్సుట్రాక్సను విధానంలో మెంతుల నుండి నూనెను సంగ్రహించి, గ్యాస్ క్రోమోటోగ్రపీ ద్వారా విశ్లేషించి అందులోని కొవ్వు ఆంలాల శాతాన్ని లెక్కించారు.వాటి వివరాలు దిగువ పట్టికలో పొందు పరచడమైనది.
మెంతి నూనె ఓషధ గుణాలు కల్గి వున్నది.
డెడ్ పోయెట్స్ సోసైటి
డెడ్ పోయెట్స్ సోసైటి 1989లో విడుదలైన అమెరికన్ చలనచిత్రం. టామ్ షుల్మాన్ రచించిన ఈ చిత్రానికి పీటర్ వీర్ దర్శకత్వం వహించగా రాబిన్ విలియమ్స్ నటించాడు. విద్యార్ధులకు స్వేచ్చను ఇచ్చి, వారికి నచ్చిన అంశాల్ని గుర్తించే దిశగా, వారికి నచ్చిన దారిని చూపేవాడే గురువు కధాంశంతో సినిమా నడుస్తూ, విద్యా వ్యవస్థ నడిచే విధానాన్ని చూపిస్తుంది.
జీవితాన్ని, పరిస్థితులను విభిన్న దృష్టితో చూడడం నేర్పిన గురువుకి విద్యార్ధులు వీడ్కోలు తెలిపే చివరి సన్నివేశం కన్నీరు పెట్టిస్తుంది.కొన్ని సినిమాలు హృదయాన్ని ద్రవింపజేస్తాయి. అలాంటి కోవకు చెందిన సినిమానే ఇది.
సప్తగుండాల జలపాతం
సప్తగుండాల జలపాతం తెలంగాణ రాష్ట్రం, కొమరంభీం జిల్లా లింగాపూర్ మండలంలోని పిట్టగూడకు రెండు కిలో మీటర్ల దూరంలో అడవుల్లోవున్న జలపాతం.
ఈ ప్రాంతంలో రామగుండం, భీమగుండం, లక్ష్మణ గుండం, సీతా గుండం, సామగుండం, స్వాతి గుండం, సవతి గుండం అని ఏడు గుండాలు ఉన్నాయి. పెద్దమిట్టె జలపాతంగా పేరుగాంచిన రామగుండం జలపాతంలో దాదాపు 200 అడుగుల ఎత్తుపైనుంచి, భీమ గుండం జలపాతంలో దాదాపు వంద అడుగుల ఎత్తునుంచి నీరు పారుతుంది. వీటిని చూసేందుకు కాలి నడకన వెళ్ళవచ్చు. అటుతరువాత ఉన్న లక్ష్మణ, సీతా, సామ స్వాతి, సవతి జలపాతాలకు వెళ్ళడం కాస్త కష్టమైన పని. పైనుండి నీరు కిందికి జారి పడుతుంటే ఆ ధారలు ఎంతో ఆకర్షణగా ఉంటాయి. పచ్చని చెట్లు, బండరాళ్లు చూడముచ్చటగా కనబడతాయి. నీళ్లు కింద పడిన దృశ్యం చూస్తుంటే, పాలు పొంగుతున్న దృశ్యం కళ్లముందు కదలాడుతుంది. చెట్లపై పక్షుల కిలకిల రాగాలు, అడవి జంతువుల పరుగులు పర్యాటకులను విశేషంగా ఆకట్టుకుంటాయి.
ఆసిఫాబాద్‌ బస్ డిపో నుంచి మెట్ట జలపాతంకి వెళ్ళాలంటే లింగాపూర్ లోని మానిక్ గూడెం రోడ్డుమార్గం ద్వారా వెళ్ళి, అక్కడి నుండి కాలి నడక ద్వారా వెళ్ళాలి. మొదటి మూడుకిలోమీటర్ల దూరంలో రామగుండం జలపాతం ఉంటుంది, మరో కిలోమీటర్ దూరంలో భీమగుండం జలపాతం, ఇలా ప్రతి కిలోమీటర్ దూరంలో ఒక్కో జలపాతం ఉంటుంది.
జస్టిస్ పార్టీ
జస్టిస్ పార్టీ (అధికారిక నామం సౌత్ ఇండియన్ లిబరల్ ఫెడరేషన్) ఆంగ్లేయుల పరిపాలనా కాలంలో మద్రాసు ప్రెసిడెన్సీ లో ఏర్పడ్డ ఒక రాజకీయ పార్టీ. దీనిని నవంబరు 20, 1916న టి. ఎం. నాయర్, పి. త్యాగరాయ చెట్టి మద్రాసులోని విక్టోరియా మెమోరియల్ హాలులో ప్రారంభించారు. ప్రెసిడెన్సీ లో వరుసగా చోటు చేసుకున్న బ్రాహ్మణేతర సమావేశాల ఫలితంగా ఈ పార్టీ ఆవిర్భవించింది. 19వ శతాబ్దం చివర్లోనూ, 20 వ శతాబ్దం మొదట్లో బ్రాహ్మణులు, మరియు బ్రాహ్మణేతరుల మధ్య సామాజిక అంతరాలు పొడచూపాయి. దీనికి ముఖ్య కారణం ఇతర కులాలపై ఉన్న దురభిప్రాయాలు, ప్రభుత్వ ఉద్యోగాల్లో బ్రాహ్మణులే అధిక సంఖ్యలో ఉండటం మొదలైనవి. జస్టిస్ పార్టీ స్థాపనతో బ్రాహ్మణేతరులందరినీ ఒక తాటిపైకి తీసుకురావడం వల్ల ఒక రకంగా ద్రవిడ ఉద్యమానికి ప్రారంభం అని చెప్పవచ్చు.
ప్రారంభంలో ఈ పార్టీ ఆంగ్ల పరిపాలనా విభాగాల్లో బ్రాహ్మణేతరులకు ఎక్కువగా ప్రాతినిథ్యం కల్పించేలా బ్రిటిష్ నాయకత్వంపై ఒత్తిడి తీసుకురావడం ప్రారంభించారు. 1919లో మాంటేగ్ షెమ్స్ ఫర్డ్ సంస్కరణల ఫలితంగా మద్రాసు ప్రెసిడెన్సీ లో ద్వంద్వ పరిపాలనా విధానం (Diarchy) అమల్లోకి వచ్చింది. అలా మొదటి సారిగా జస్టిస్ పార్టీ ఎన్నికల్లో పాల్గొనింది. 1920 లో జరిగిన ప్రెసిడెన్సీ ఎన్నికల్లో గెలిచి ప్రభుత్వం ఏర్పాటు చేసింది. తర్వాత 17 ఏళ్ళలో ఐదుసార్లు ప్రభుత్వాలు ఏర్పాటు అయితే అందులో నాలుగు సార్లు ఈ పార్టీనే ప్రభుత్వం ఏర్పాటు చేసి 13 ఏళ్ళు అధికారంలో ఉంది. మద్రాసు ప్రెసిడెన్సీ లో కాంగ్రెస్ కు ప్రత్యామ్నాయ పార్టీ ఇదొక్కటే. 1937లో కాంగ్రెస్ చేతిలో ఓడిపోయిన తర్వాత ఈ పార్టీ మళ్ళీ నిలదొక్కుకోలేకపోయింది. తర్వాత ఇది ఆత్మగౌరవ నినాదంతో పెరియార్ రామస్వామి నాయకత్వం కిందకు వచ్చింది. 1944లో పెరియార్ ఈ పార్టీని "ద్రవిడర్ కళగం" అనే పేరుతో సామాజిక సంస్థగా మార్పు చేసి ఎన్నికల్లో పోటీ చేయడం విరమింపజేశాడు. 1952లో ఈ సంస్థలోని కొంతమంది తిరుగుబాటు దారులు ఎన్నికల్లో పోటీ చేశారు.
జస్టిస్ పార్టీ అవలంభించిన కొన్ని వివాదాస్పద విధానాల వల్ల భారత రాజకీయాల్లో ఏకాకిగా మిగిలిపోయింది. ఈ పార్టీ ముఖ్యంగా సివిల్ సర్వీసుల్లో, రాజకీయాల్లో బ్రాహ్మణులను వ్యతిరేకించింది. బ్రాహ్మణ వ్యతిరేకతనే తమ పాలసీలుగా ఏర్పాటు చేసుకున్నారు. అనీబిసెంట్ ప్రారంభించిన హోం రూల్ ఉద్యమం బ్రాహ్మణులకు మేలు చేసిదిగా ఉందంటూ దాన్ని వ్యతిరేకించారు. తమ ప్రెసిడెన్సీ లో సహాయ నిరాకరణోద్యమాన్ని కూడా వ్యతిరేకించారు. బ్రాహ్మణత్వాన్ని సమర్ధించినందుకు మహాత్మా గాంధీతో విబేధించారు.
గగన్‌పహడ్
గగనపహాడ్,తెలంగాణ రాష్ట్రం, రంగారెడ్డి జిల్లా, రాజేంద్రనగర్ మండలంలోని గ్రామం.
ఇది శంషాబాద్ మండలానికి 8కిలోమీటర్ల దూరంలో ఉంది.
తెలంగాణలోని జలపాతాలు
తెలంగాణలో పర్యాటక రంగంలో జలపాతాలకు చాలా ప్రాముఖ్యత ఉంది. తెలంగాలోని అద్భుతమైన జలపాతాల్లో రామాయణ కాలపు నేపథ్యమున్న జలపాతాలు కూడా ఉన్నాయి.
తెలంగాణలోని వివిధ జిల్లాల్లో ఉన్న జలపాతాలు